hotchpotch/miracl-hf-unified huggingface dataset:
พูลทรัพย์ ปิยะอนันต์
นายพูลทรัพย์ ปิยะอนันต์ ผู้ตรวจการแผ่นดินของรัฐสภา และอดีตผู้อำนวยการสำนักงบประมาณ
นายพูลทรัพย์ ปิยะอนันต์ เกิดเมื่อ พ.ศ. 2485 สำเร็จการศึกษาเศรษฐศาสตรบัณฑิต มหาวิทยาลัยธรรมศาสตร์ และรัฐประศาสนศาสตรมหาบัณฑิต ประเทศสหรัฐอเมริกา ปริญญาบัตรวิทยาลัยป้องกันราชอาณาจักร รุ่นที่ 36
นายพูลทรัพย์ ปิยะอนันต์ เริ่มรับราชการเมื่อ พ.ศ. 2506 ดำรงตำแหน่งพนักงานงบประมาณตรี กองจัดวางระบบงาน จากนั้น พ.ศ. 2527 เป็นผู้อานวยการกองงบประมาณฝ่ายสาธารณสุขและสาธารณูปการ ซึ่งทำให้มีส่วนในการผลักดันงบประมาณสนับสนุนด้านสาธารณสุขมูลฐานในชนบททั่วประเทศ พ.ศ. 2532 เป็นผู้อำนวยการกองงบประมาณฝ่ายเศรษฐกิจ 3 พ.ศ. 2535 เป็นผู้ช่วยผู้อำนวยการสำนักงบประมาณ พ.ศ. 2537 เป็นที่ปรึกษาสำนักงบประมาณ พ.ศ. 2541 ดำรงตำแหน่งรองผู้อำนวยการสำนักงบประมาณ พ.ศ. 2542 เป็นผู้อำนวยการสำนักงบประมาณ และตั้งแต่ พ.ศ. 2545 – 2551 เป็นผู้ตรวจการแผ่นดินของรัฐสภา] พ.ศ. 2551 – ปัจจุบัน เป็นที่ปรึกษาด้านนโยบายและแผน โครงการในคณะแพทยศาสตร์ศิริราชพยาบาล มหาวิทยาลัยมหิดล
การก่อการกำเริบในบูร์กินาฟาโซ พ.ศ. 2557
การก่อการกำเริบในบูร์กินาฟาโซเป็นชุดการเดินขบวนและการจลาจลในประเทศบูร์กินาฟาโซในเดือนตุลาคม พ.ศ. 2557 ที่กระจายไปหลายนครอย่างรวดเร็ว การก่อการกำเริบเริ่มขึ้นเป็นการสนองต่อความพยายามเปลี่ยนรัฐธรรมนูญเพื่อให้ประธานาธิบดีแบลซ กงปาออเร (Blaise Compaoré) ลงสมัครรับเลือกตั้งอีกและขยายวาระ 27 ปีของเขา หลังวันที่ 30 ตุลาคมซึ่งมีกูอาเม ลูเก (Kouamé Lougué) อดีตรัฐมนตรีกลาโหม เกี่ยวข้อง และการเผารัฐสภาและอาคารรัฐบาลอื่น ตลอดจนสำนักงานใหญ่ของพรรครัฐบาล คือ สมัชชาเพื่อประชาธิปไตยและความก้าวหน้า กงปาออเรยุบรัฐบาลและประกาศสถานการณ์ฉุกเฉินก่อนหนีไปประเทศโกตดิวัวร์ด้วยการสนับสนุนของประธานาธิบดีอาลาซาน วาตารา (Alassane Ouattara) ในที่สุด
พลเอก ออนอเร ทราออเร (Honoré Traoré) ประกาศว่า รัฐบาลชั่วคราวจะบริหารประเทศจนมีการเลือกตั้งใน 12 เดือน หลังการประท้วงขนานใหญ่และปฏิเสธลาออกในทีแรก และความกดดันในประเทศที่เพิ่มขึ้น กงปาออเรลาออกจากการปกครอง 27 ปีเมื่อวันที่ 31 ตุลาคม และทราออเรยึดอำนาจเป็นประมุขแห่งรัฐชั่วคราว แนวร่วมพรรคฝ่ายค้านไม่ออกชื่อปฏิเสธการยึดอำนาจของทหาร มีการเรียกประท้วงเพิ่มในเช้าวันที่ 2 พฤศจิกายน แต่เป็นการชุมนุมขนาดเล็ก วันต่อมา สหภาพแอฟริกาให้เวลาบูร์กินาฟาโซยุติการปกครองด้วยทหารภายใน 2 สัปดาห์ และจัดให้มีการเลือกตั้ง
คาเรน กรัยวิเชียร
คุณหญิงคาเรน กรัยวิเชียร (สกุลเดิม: แอนเดอร์เซน; ไม่ทราบปี – พ.ศ. 2538) เป็นสุภาพสตรีชาวเดนมาร์ก เป็นที่รู้จักจากการเป็นภริยาของธานินทร์ กรัยวิเชียร นายกรัฐมนตรีคนที่ 14 ของประเทศไทย
คุณหญิงคาเรนเป็นชาวเดนมาร์ก ครอบครัวนับถือโปรเตสแตนต์อย่างเคร่งครัด เบื้องต้นเธอได้ไปศึกษาวิชาการเรือนและทำงานในลอนดอน สหราชอาณาจักร ซึ่งในระยะเวลานั้นธานินทร์ กรัยวิเชียรกำลังศึกษาวิทยาลัยเศรษฐศาสตร์และรัฐศาสตร์แห่งลอนดอน ทั้งสองจึงพบรักกันด้วยต้องในอัธยาศัยอันดีและมีทัศนคติตรงกัน
หลังสมรสธานินทร์และคาเรนด้วยกัน 5 คน ได้แก่ รูบีน่า สุวรรณพงษ์, มหินทร์ กรัยวิเชียร, เขมทัต กรัยวิเชียร, นิติกร กรัยวิเชียร และทันตแพทย์หญิง ดอกเตอร์ รีเบกก้า พิทซ์ ธานินทร์และคาเรนยังนับถือศาสนาเดิมของตนโดยไม่เปลี่ยนศาสนาด้วยให้เกียรติกันและกัน และใช้ภาษาไทยและอังกฤษในการสื่อสารกันครอบครัว ทั้งมีการนำจุดเด่นของวัฒนธรรมตะวันตกและตะวันออกมาปรับใช้ในการอบรมบุตรธิดา
ธานินทร์เคยกล่าวถึงภริยาผู้ล่วงลับไว้ว่า "ผมโชคดีที่คาเรนอุทิศตนเป็นแม่บ้านเต็มตัว ดูแลผม ลูก ๆ และเรื่องภายในบ้านอย่างดีที่สุด และไม่ขาดตกบกพร่องเลย ผมจึงสามารถทุ่มเททำงานได้อย่างเต็มที่ โดยไม่ต้องห่วงหน้าพะวงหลัง" และกล่าวถึงอีก ความว่า
"...คาเรนเป็นทั้งภริยา เป็นแม่ของลูก และเป็นเพื่อนคู่คิด ช่วงที่ผมทำงานใหม่ ๆ ฐานะของเราไม่สู้ดีนัก [...] คาเรนจึงช่วยทำขนมขายส่ง ทำให้ผมมีโอกาสทำงานในวิชาชีพที่รักต่อไป เมื่อผมมีปัญหาหรือกังวลใจ คาเรนก็ให้คำปรึกษาและเป็นกำลังใจให้ผมเสมอ โดยไม่เคยก้าวล่วงเข้ามายุ่งเกี่ยวกับงานในหน้าที่ราชการของผมเลย แม้กระทั่งตอนที่ผมเป็นนายกรัฐมนตรี ช่วงนั้นอันตรายมาก เป็นการต่อสู้ทางการเมืองที่ค่อนข้างโดดเดี่ยว แต่คาเรนก็สู้เต็มที่ ยืนหยัดอยู่เคียงข้าง และพร่ำเตือนผมอยู่เสมอให้ทำหน้าที่ให้ดีที่สุด อย่าแสวงหาประโยชน์อันใดเป็นส่วนตัวโดยอาศัยอำนาจในหน้าที่การงาน ขอให้ยึดมั่นในความถูกต้อง ชอบธรรม เป็นอุดมการณ์สูงสุดของชีวิต"
คุณหญิงคาเรน กรัยวิเชียรถึงแก่อนิจกรรมเมื่อปี พ.ศ. 2538
อายาโกะ ซาโนะ
อายาโกะ ซาโนะ (; 4 กรกฎาคม พ.ศ. 2454 — 3 กันยายน พ.ศ. 2546) หรือพระนามเดิม เจ้าหญิงอายาโกะแห่งทาเกดะ () พระธิดาในเจ้าชายสึเนฮิซะ เจ้าชายทาเกดะ กับเจ้าหญิงมาซาโกะ พระชายาฯ และเป็นพระราชนัดดาในจักรพรรดิเมจิ มีพระเชษฐาคือเจ้าชายสึนาโยชิ เจ้าชายทาเกดะ
เจ้าหญิงอายาโกะลาออกจากฐานันดรศักดิ์เพื่อเสกสมรสกับเคานต์สึเนะมิตสึ ซาโนะ ทั้งสองมีพระบุตรด้วยกันสี่คน
พระองค์สิ้นพระชนม์เมื่อวันที่ 3 กันยายน พ.ศ. 2546 สิริพระชันษา 92 ปี พระศพถูกฝังที่ป่าช้าอาโอยามะ และแท่นเหนือหลุมฝังพระศพมีการสลักพระนามทางคริสต์ศาสนาว่า "มาเรีย" ()
ชาตอุดม ติตถะสิริ
พลเอก ชาตอุดม ติตถะสิริ ราชองครักษ์พิเศษ ตุลาการศาลทหารสูงสุด รอง ปลัดกระทรวงกลาโหม ผู้อำนวยการสำนักงบประมาณกลาโหม, สมาชิกสภานิติบัญญัติแห่งชาติ และรองเลขาธิการคณะรักษาความสงบแห่งชาติ ตามประกาศคณะรักษาความสงบแห่งชาติ ฉบับที่ 22/2557 กรรมการศูนย์อำนวยการต่อต้านการทุจริตแห่งชาติ เป็นอดีตรองเสนาธิการทหารบก, อดีตกรรมการผู้อำนวยการใหญ่สถานีวิทยุโทรทัศน์กองทัพบกช่อง 5, อดีตปลัดบัญชีทหารบก
อดีตประธานกรรมการคณะกรรมการติดตามและตรวจสอบการใช้จ่ายงบประมาณภาครัฐ
พลเอกชาตอุดม ติตถะสิริ มีชื่อเล่นว่า ตั๋น เกิดเมื่อวันที่ 31 ตุลาคม พ.ศ. 2499 เป็นบุตรคนที่ 4 ของพลโท อุดม (ชื่อเดิม:วรวุตม์) กับสุคันธชาติ ติตถะศิริ มีพี่น้อง 7 คน สมรสกับผศ.ดร.วรรณวิภา ติตถะสิริผู้ช่วยศาสตราจารย์ประจำสาขาวิชาวิทยาการคอมพิวเตอร์ มหาวิทยาลัยรังสิต
พลเอกชาตอุดมจบการศึกษาจากโรงเรียนนายร้อยพระจุลจอมเกล้า รุ่น 26 (จปร.26) เป็นรุ่นน้องพลเอก ประยุทธ์ จันทร์โอชา ผู้บัญชาการทหารบก และหัวหน้าคณะรักษาความสงบแห่งชาติ
พลเอกชาตอุดม ติตถะสิริ เคยดำรงตำแหน่งปลัดบัญชีกองทัพบก, รองเสนาธิการทหารบก, กรรมการผู้อำนวยการใหญ่สถานีวิทยุโทรทัศน์กองทัพบกช่อง 5,ได้รับการแต่งตั้งให้เป็นสมาชิกสภานิติบัญญัติแห่งชาติเมื่อวันที่ 31 กรกฎาคม พ.ศ. 2557 นอกจากนี้ยังเป็นรองเลขาธิการคณะรักษาความสงบแห่งชาติ
เมื่อวันที่ 1 ตุลาคม พ.ศ. 2558 ได้รับพระราชทานยศทางทหารเป็นพลเอก และได้รับแต่งตั้งเป็นราชองครักษ์พิเศษ เมื่อวันที่ 29 ธันวาคม พ.ศ. 2558 เป็นกรรมการการบินไทย การไฟฟ้าส่วนภูมิภาค และเป็นผู้อำนวยการสำนักงานงบประมาณกลาโหม
สริตา วอลช
ลิตา หรือชื่อจริง สริตา วอลช เป็นนักร้อง และนางแบบชาวไทย โดยมีผลงานที่เป็นที่รูจักคือการเป็นศิลปินเดี่ยว ภายใต้สังกัดจีเอ็มเอ็ม แกรมมี่ เจ้าของเพลง "รักฉันหรือรักตัวเอง"
สริตา วอลช (ชื่อเล่น: ลิตา) เกิดเมื่อวันที่ 29 กรกฎาคม พ.ศ. 2528 เป็นนักร้องและนักแสดงชาวไทย เริ่มมีผลงานตั้งแต่อายุ 15 ปี จากการถ่ายโฆษณา ถ่ายนิตยสาร และแสดงมิวสิควีดีโอเพลง "เสียงเล็กเล็ก" ของ พลอย-ณัฐชา สวัสดิ์รักเกียรติ
ลิตาเริ่มมีชื่อเสียงจากการเป็นนักร้องภายใต้สังกัด จีเอ็มเอ็ม แกรมมี่ ออกอัลบั้มโดยใช้ชื่อว่า "Rita Lively (ลิตา ไลฟ์ลี่)" ในปี 2547 โดยมีเพลงฮิตที่ชื่อว่าเพลง "รักฉันหรือรักตัวเอง" และเพลง "ชีวิตชีวา" กับแนวเพลงป๊อปร็อกที่มีกลิ่นอายความเป็นอินเดียผสมอยู่ ทั้งเสียงร้องเอื้อนแบบแขกและเครื่องดนตรี ถือเป็นการผสมผสานวัฒนธรรมทางดนตรีได้อย่างลงตัว นอกจากนี้ยังมีการออกแบบเสียงดนตรีแปลกๆ ใหม่ๆ ใส่เข้าไปในแต่ละเพลงได้อย่างหลากหลาย ที่สำคัญเครื่องดนตรีทุกชิ้นอัดสดทั้งหมด จึงทำให้งานเพลงในอัลบั้มชุดนี้เหมือนมีชีวิตชีวาขึ้นมาจริงๆ
ยางพาราในประเทศไทย
การปลูกยางพาราในประเทศไทยไม่มีหลักฐานบันทึกแน่นอน แต่คาดว่าน่าจะเริ่มมีการปลูกในช่วงประมาณปี พ.ศ. 2442-2444 ซึ่งพระยารัษฏานุประดิษฐ์ มหิศรภักดี (คอซิมบี้ ณ ระนอง) เจ้าเมืองตรังในขณะนั้น นำเมล็ดยางพารามาปลูกที่อำเภอกันตัง จังหวัดตรัง เป็นครั้งแรก เนื่องจากพริกไทยราคาตกต่ำ ซึ่งชาวบ้านเรียกต้นยางชุดแรกนี้ว่า "ต้นยางเทศา" และต่อมาได้มีการขยายพันธ์ยางมาปลูกในบริเวณจังหวัดตรังและนราธิวาส ในปี พ.ศ. 2454 ได้มีการนำพันธุ์ยางมาปลูกในจังหวัดจันทบุรีซึ่งอยู่ทางภาคตะวันออกของประเทศไทย โดยหลวงราชไมตรี (ปูม ปุณศรี) เป็นผู้นำพันธุ์ยางมาปลูก และนับจากนั้นเป็นต้นมาได้มีการขยายพันธุ์ปลูกยางพาราใน 14 จังหวัดภาคใต้ และ 3 จังหวัดภาคตะวันออก นอกจากนี้ยังมีการขยายพันธุ์ยางมาปลูกในภาคกลาง ภาคตะวันออกเฉียงเหนือ และภาคเหนือ
ยางพาราประเภทยางดิบ ผลิตภัณฑ์ยาง และไม้ยางพารา เป็นพืชเศรษฐกิจสำคัญของประเทศ เป็นพืชสร้างรายได้ส่งออกมากเป็นอันดับสอง และมีปริมาณการส่งออกยางธรรมชาติเป็นอันดับหนึ่งของโลกมาตั้งแต่ปี พ.ศ. 2534 ซึ่งในปี พ.ศ. 2543 มีผลผลิตจากยางธรรมชาติประมาณ 2.4 ล้านตัน มีมูลค่าทั้งสิ้นประมาณ 124,000 ล้านบาท เดิมพื้นที่ที่มีการปลูกยางส่วนใหญ่อยู่ในภาคใต้และภาคตะวันออก แต่ในปัจจุบันมีการขยายการปลูกเพิ่มขึ้นไปยังภาคเหนือ ภาคตะวันออกเฉียงเหนือ และภาคตะวันตก โดยเฉพาะยางพาราจากภาคตะวันออกเฉียงเหนือตอนล่างในเขตจังหวัดบุรีรัมย์และจังหวัดศรีสะเกษ จัดเป็นยางพาราคุณภาพดีไม่ต่างจากแหล่งผลิตเดิมในเขตภาคใต้และภาคตะวันออก พื้นที่ที่เหมาะแก่การปลูกยางทั่วประเทศมีทั้งหมด 55.1 ล้านไร่ แต่พื้นที่ปลูกจริงมีประมาณ 19 ล้านไร่เกษตรกร 1,200,000 คน สร้างมูลค่าทางเศรษฐกิจ 4 แสนล้านบาทในช่วงที่ผ่านมามีการประท้วงโดยเกษตรกรผู้ปลูกยางพาราในไทย เนื่องจากสาเหตุที่ราคายางในไทยตกต่ำอย่างน่าเป็นห่วง ปัญหาหลักเกิดจากอุปทานยางพาราในโลกเพิ่มสูงขึ้น ประเทศจีนซึ่งผู้บริโภคยางพาราอันดับ 1 ของโลกและเป็นผู้นำเข้ายางพาราอันดับ 1 ของไทย ได้มีแนวโน้มที่จะขยายพื้นที่เพาะปลูกยางพาราทั้งในและต่างประเทศ (กลุ่มกัมพูชา ลาว เมียนมาร์ และเวียดนาม) อย่างต่อเนื่อง เพื่อตอบสนองต่อความต้องการใช้ในประเทศตัวเอง ทำให้มียางพาราออกมาสู่ตลาดอย่างมากมาย บทบาทของไทยในตลาดยางพาราโลกก็ลดลง
สถิติสำคัญทางเศรษฐกิจ
วัดเขาโบสถ์ พระอารามหลวง
วัดเขาโบสถ์ พระอารามหลวง ตั้งอยู่เลขที่ 274 หมู่ที่ 1 ตำบลตกำเนิดนพคุณ อำเภอบางสะพาน จังหวัดประจวบคีรีขันธ์ เป็นวัดพระอารามหลวงชั้นตรี ชนิดสามัญ สังกัดคณะสงฆ์มหานิกาย ที่ดินต้้งวัดทั้งหมดมีเนื้อที่ 28 ไร่ สค.1เลขที่ 131 มีที่ธรณีสงฆ์ จำนวน 2แห่ง เนื้อที่ 27 ไร่ โฉนดที่ดินเลขที่ 305 และ 154019
 วัดเขาโบสถ์ พระอารามหลวง ตั้งเมื่อ พ.ศ.2440 เป็นวัดเก่าแก่ตั้งอยู่ในเมืองไม่ปรากฎหลักฐานผู้สร้าง มีพระครูอินทร์หรือหลวงปู่อินทร์เป็นเจ้าอาวาสรูปแรก และมรณภาพเมื่อ พ.ศ.2450 ต่อมาปี พ.ศ.2455 ชาวบ้านบางสะพานได้นิมนต์พระท้วม ธมฺมสโร จากวัดทุ่งมะพร้าว อำเภอบางสะพานมาเป็นเจ้าอาวาส ท่านได้ก่อสร้างอุโบสถและศาสการเปรียญ ตลอดจนเสนาสนะต่างๆ มากมาย จนเป็นหลักฐานมั่นคง ต่อมาได้รับสมณศักดิ์เป็นพระครูสัญญาบัตรชั้นเอกที่ พระครูศิลวิมลและดำรงตำแหน่งเจ้าคณะอำเภอบางสะพาน ได้มรณภาพลงเมื่อ พ.ศ.2527
ต่อมาราษฎรบ้านบางสะพานได้นิมนต์พระมหาบุญเตือน สิริฌธมฺโม วัดคลองวาฬ อำเภอเมือง จังหวัดประจวบคีรีขันธ์มาปกครองวัดสืบต่อมา เมื่อปี พ.ศ.2527ท่านได้รับพระราชทานสมณศักดิ์เป็น พระครูสัญญาบัตรชั้นเอกที่พระครูศรีวรคุณารักษ์ และดำรงตำแหน่งเจ้าคณะอำเภอบางสะพาน ท่านได้ก่อสร้างเสนาสนะถาวรวัตถุเพิ่มเติมสร้างวิหารประดิษฐานรอยพระพุทธบาทจำลอง อาคารเรียนพระปริบยัติธรรมแผนกบาลี วิหารศีลวิมลอนุสรณ์ หอระหัง และได้พัฒนาวัดให้เป็นระเบียบเรียบร้อย สร้างอาคารปฏิบัติธรรมสำหรับนักเรียน ข้าราชการและประชชบน ได้มาปฏิบัติธรรมในวัดธรรมสวนะ และวนดสำคัญทางพระพุทธศาสนา จนได้รับคัดเืิอกเป็นวัดพัฒนาตัวอย่างในปี พ.ศ.2530 ได้สร้างถนนภายในวันเพื่อความสะดวกแก่พุทธศาสนิกชน ได้จัดสร้างศาลาอเนกประสงบค์จนได้รับัิดเลือกจากรมการศาสนาให้เป็นวัดพัฒนาตัวอย่างดีเด่น ในปี พ.ศ.2533 และได้รับพระราชทานโปรดเกล้าฯให้เป็นวัดพระอารามหลวงในปี พ.ศ. 2537 ได้จัดให้มีการศึกษาพระพุทธศาสนในาัันอาทิตย์ ทางด้านสาธารณูปการ ได้สมทบทุนร่วมสร้างศาลา สาาธรณประโยชน์ของบ้าน หมู่ 6 ตำบลแม่รำพึง ให้ทุนจัดตั้งห้องสมุดโรงเรียนท่าข้าม จัดหาโต๊ะหมู่บูชาให้กับสำนักงานศึกษาธิการอำเภอบางสะพาน จัดซื้อเครื่องฉายสไลด์ให้โรงเรียนวัดเขาโบสถ์ จัดหาเครื่องดนตรีและเครื่องกีฬาให้กับโรงเรียนบางสะพานวิทยา จัดหาทุนการศึกาษให้นักเรียนระดับประถมและมัธยมศึกษา ปีละ 10 ทุน ช่วยเลืือสาธารณสงเคราะห์ที่ประสบภัยธรรมชาติ พระสิทธิญารมุนี เป็นพระนักพัฒนาตัวอย่างทั้งทางโลกและทาธะรรม จนได้รับความยขย่องจากพุทธศาสนิกชนโดยทั่วไป 
วัดเขาโบสถ์ ได้รับพระราชทานวิสุงคามสีมาเมื่อวันที่ 12 มกราคม พ.ศ.2521 เขตวิสุงคามสีมา กว้าง 40 เมตร ยาว 80 เมตร
วอลเลย์บอลหญิงเวิลด์คัพ 2015
วอลเลย์บอลหญิงเวิลด์คัพ 2015 () เริ่มทำการแข่งขันตั้งแต่วันที่ 22 สิงหาคม ถึง 6 กันยายน พ.ศ. 2558 ที่ประเทศญี่ปุ่น การแข่งขันนี้เป็นการคัดเลือกทีมเข้าแข่งขันโอลิมปิกฤดูร้อน 2016 ที่ริโอเดจาเนโร, ประเทศบราซิล โดย 2 ทีมที่ดีที่สุดจะได้ผ่านเข้าแข่งขัน ร่วมกับบราซิล ประเทศเจ้าภาพ
12 ทีมที่ผ่านการคัดเลือกเข้ามาเล่นในรายการนี้ มาจาก:
ในการแข่งขันหากผลว่ามีผลเท่ากันจะตัดสินตามลำดับดังนี้
แมทช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมทช์ที่แข่งขัน 3–2 ทีมที่ชนะจะได้ 2 คะแนน ทีมที่แพ้ได้ 1 คะแนน
การแข่งขันจะดำเนินการโดยทั้ง 12 ทีมแข่งขันโดยพบกันหมด ซึ่งแต่ละทีมทำการแข่งขันจำนวน 11 แมทช์ ผลการแข่งขันถูกรวมตลอดทั้งทัวร์นาเมนต์แล้วตัดสินตามคะแนนที่ได้
อันดับโลกเอฟไอวีบี ณ 13 ตุลาคม 2557 ที่แสดงในวงเล็บ
วัดคอกช้างเผือก
วัดคอกช้างเผือก  ตำบลไชยราช  อำเภอบางสะพานน้อย จังหวัดประจวบคีรีขันธ์ เป็นชนิดวัดราษฎร์ สังกัดคณะสงฆ์มหานิกาย
วัดคอกช้างเผือก ประมาณปี พ.ศ ๒๕๐๙ - ๒๕๑๐ สถานที่แห่งนี้ยังเป็นป่าดงดิบสมบูรณ์ ได้มีผู้ที่ทำคอกช้าง ณ บริเวณฐานป่าไม้ที่ตั้งอยู่ปัจจุบันและมีช้างมาเข้าคอก ควาญช้างสามารถจับได้ ๑ เชือก ผู้ชำนาญทางด้านดูลักษณะช้างเห็นแล้วจึงทราบว่าเป็นช้างเผือก มีบารมีสูงไม่คู่ควรที่ประชาชนทั่วไปจะสามารถเลี้ยงได้ จึงนำช้างมอบให้ทางเจ้าเมืองผู้มีอำนาจเพื่อถวายให้พระเจ้าแผ่นดิน ที่ดินบริเวณแห่งนี้ชาวบ้านจึงเรียกว่า คอกอ้ายเผือก ตลอดมาจนเดี๋ยวนี้ จนถึงปี พ.ศ.๒๕๒๑ ได้เริ่งสร้างสำนักสงฆ์ขึ้นจึงได้ตั้งชื่อตามสถานท่ีตั้งที่พักสงฆ์ว่า ที่พักสงฆ์คอกอ้ายเผือก ภายหลังได้ตั้งเป็นวัด จึงเปลี่ยนชื่อมาเป็นวัดคอกช้างเผือก
ฮัมมิงเบิร์ดฮาร์ตบีต
"ฮัมมิงเบิร์ดฮาร์ตบีต" () เป็นเพลงของนักร้องอเมริกัน เคที เพร์รี จากสตูดิโออัลบั้มลำดับที่สาม "ทีนเอจดรีม" (ค.ศ. 2010) เพลงเขียนโดยเพร์รี, คริสโตเฟอร์ "ทริกกี" สตูอาร์ต, สเตซี บาร์ธ, และมอนเท นิวเบิล สตูอาร์ตจัดการเรื่องการผลิตเพลง ขณะที่คัก ฮาร์เรลล์โปรดิวซ์เสียงร้องของเพร์รี "ฮัมมิงเบิร์ดฮาร์ตบีต" มีแรงบันดาลใจจากคนรักหนุ่มของเพร์รีในขณะนั้นคือ รัสเซลล์ แบรนด์ ในด้านดนตรี เพลงมีส่วนผสมของอิเล็กทรอนิกา แกลมเมทัล และร็อก ในด้านเนื้อร้อง เพลงเปรียบเทียบความรู้สึกมีความรัก กับความเร็วของจังหวะหัวใจของนกฮัมมิงเบิร์ด
"ฮัมมิงเบิร์ดฮาร์ตบีต" ออกอากาศทางวิทยุที่ประเทศออสเตรเลียเป็นซิงเกิลจากอัลบั้ม"ทีนเอจดรีม" ในสัปดาห์วันที่ 17 กันยายน ค.ศ. 2012 เพลงได้รับคำชมจากนักวิจารณ์เพลง โดยส่วนใหญ่จัดว่าเพลงที่สามารถเลือกเป็นซิงเกิลได้ หลังจากจำหน่ายอัลบั้มทีนเอจดรีม เพลง "ฮัมมิงเบิร์ดฮาร์ตบีต" ติดชาร์ตกาออนมิวสิกในเกาหลีใต้ สูงสุดที่อันดับ 124
สถิติวอลเลย์บอลเวิลด์ลีก
"หลังจากวอลเลย์บอลเวิลด์ลีก 2016"
วอลเลย์บอลเวิลด์ลีก 1990
วอลเลย์บอลเวิลด์ลีก 1990 () เป็นครั้งที่ 1 ของการแข่งขันวอลเลย์บอลชายประจำปีระดับนานาชาติ ซึ่งมีทีมเข้าร่วมทั้งหมด 8 ประเทศ เริ่มแข่งขันระหว่างวันที่ 27 เมษายน – 15 กรกฎาคม ค.ศ. 1990 สำหรับในรอบสุดท้ายจัดขึ้นในโอซะกะ, ประเทศญี่ปุ่น
คำสันธาน
ในไวยากรณ์ คำสันธาน คือชนิดของคำที่เชื่อมคำ ประโยค วลี หรือประโยคย่อยเข้าด้วยกัน คำสันธานที่เชื่อมประโยคเข้าด้วยกันเรียกว่า คำเชื่อมสัมพันธสาร (discourse connective) บทนิยามนี้อาจทับซ้อนกับชนิดของคำชนิดอื่น ดังนั้น สิ่งที่ประกอบเป็น "คำสันธาน" จะต้องถูกนิยามขึ้นสำหรับแต่ละภาษา โดยทั่วไป คำสันธานเป็นคำอนุภาคที่ไม่ผันรูป และมันอาจจะวางอยู่ระหว่างประโยคสองประโยคที่เชื่อมกันหรือไม่ก็ได้
บทนิยามของคำสันธานอาจขยายรวมไปถึงวลีสำนวนที่มีลักษณะเป็นหน่วยหนึ่งหน่วยซึ่งทำหน้าที่เดียวกัน เช่น "as well as" (เช่นเดียวกับ), "provided that" (ในเงื่อนไขที่ว่า, ต่อเมื่อ)
ศูนย์การกีฬาจังหวัดฮิโรชิมะ
ศูนย์การกีฬาจังหวัดฮิโรชิมะ () เป็นสนามกีฬาในร่ม ตั้งอยู่ที่ฮิโรชิมะ ประเทศญี่ปุ่น สนามกีฬานี้ได้รับการสร้างขึ้นใหม่ใช้สำหรับการแข่งขันกีฬาเอเชียนเกมส์ 1994 และได้เป็นเจ้าภาพของการแข่งขันวอลเลย์บอลชิงแชมป์โลก 2006 และบาสเก็ตบอลชิงแชมป์โลก 2006
เดอะวันแด้ตก็อตอะเวย์ (เพลงเคที เพร์รี)
"เดอะวันแด้ตก็อตอะเวย์" () เป็นเพลงของนักร้องอเมริกัน เคที เพร์รี จากสตูดิโออัลบั้มลำดับที่สาม "ทีนเอจดรีม" (ค.ศ. 2010) เพลงโปรดิวซ์โดยดร.ลู้ก และแมกซ์ มาร์ติน และทั้งสองคนนี้ร่วมเขียนเพลงกับเพร์รีด้วย เพลงเป็นแนวป็อปบัลลาดจังหวะปานกลาง เนื้อหาเกี่ยวกับความรักที่หายไป เนื้อเพลงอ้างอิงถึงวงร็อก เรดิโอเฮด และความสัมพันธ์ของจอห์นนี แคช และจูน คาร์เตอร์ แคช เพื่อแสดงถึงความสัมพันธ์ที่เหนียวแน่น "เดอะวันแด้ตก็อตอะเวย์" ได้รับคำชมเป็นส่วนมากจากนักวิจารณ์ดนตรีซึ่งยกย่องในโทนเสียงที่จริงจังของเพร์รี เพลงออกจำหน่ายในเดือนตุลาคม ค.ศ. 2011 โดยแคปิตอลเรเคิดส์ เป็นซิงเกิลลำดับที่หกของอัลบั้ม
"เดอะวันแด้ตก็อตอะเวย์" ขึ้นสูงสุดที่อันดับ 3 บนชาร์ตบิลบอร์ดฮอต 100 ทำให้อัลบั้ม"ทีนเอจดรีม"เป็นอัลบั้มที่เจ็ดในประวัติศาสตร์ 53 ปีของชาร์ตที่มีเพลงขึ้นสิบอันดับแรกถึง 6 เพลงเป็นอย่างน้อย ซิงเกิลดังกล่าวยังขึ้นอันดับหนึ่งบนชาร์ตฮอตแดนซ์คลับซองส์ อดัลต์ท็อป 40 และเมนสตรีมท็อป 40 ด้วย
มิวสิกวิดีโอของเพลงกำกับโดยฟลอเรีย ซิจิสมอนดิ และเผยแพร่ครั้งแรกในเดือนพฤศจิกายน ค.ศ. 2011 ได้นักแสดงอย่าง ดิเอโก ลูนา มาร่วมแสดงด้วย เพลงเวอร์ชันรีมิกซ์ได้ บี.โอ.บี มาร้องร่วม ออกจำหน่ายทางดิจิตอลในวันที่ 20 ธันวาคม ค.ศ. 2011 เพลงเวอร์ชันอคูสติกออกจำหน่ายทางดิจิตอลในวันที่ 16 มกราคม ค.ศ. 2012 และรวมอยู่ในอัลบั้ม "" ด้วย เพลงยังถูกนำมาร้องใหม่โดยนักร้องมากมาย เช่น ริชาร์ด มากซ์, จอร์แดน พรูอิตต์ และซีลีนา โกเมซ & เดอะซีน
เพอร์ โดย เคที เพร์รี
เพอร์ โดย เคที เพร์รี () เป็นน้ำหอมที่สร้างสรรค์โดยนักร้องอเมริกัน เคที เพร์รี และบริษัทจีแกนติก พาร์ฟุมส์ เนื่องจากเคทีเป็นคนรักแมวจึงทำให้เธอตัดสินใจสร้างน้ำหอมและรูปแบบดังกล่าวออกมา แม้ว่าแรงบันดาลใจที่มีต่อขวดน้ำหอมมาจากผลิตภัณฑ์น้ำหอมชนิดอื่นทั่วโลก เพอร์มีกลิ่นหอมหลากหลายกลิ่น รวมถึงกลิ่นผลไม้สกุลส้มด้วย น้ำหอมออกจำหน่ายในเดือนพฤศจิกายน ค.ศ. 2010 บรรจุขวดรูปแมวสีม่วง เพอร์มีขนาด 1.7 ออนซ์ และ 3.4 ออนซ์ ราคา 35 - 45 ดอลลาห์สหรัฐสำหรับขวดเล็ก และราคา 65 ดอลลาห์สหรัฐสำหรับขวดใหญ่
อันคอนดิชันเนิลลี
"อันคอนดิชันเนิลลี" () เป็นเพลงของนักร้องอเมริกัน เคที เพร์รี จากสตูดิโออัลบั้มลำดับที่สี่ "ปริซึม" (ค.ศ. 2013) เพร์รีร่วมเขียนเพลงกับโปรดิวเซอร์อย่าง ดร.ลู้ก แมกซ์ มาร์ติน และเซอร์คัต เพลงเป็นเพลงลำดับที่ห้าในอัลบั้มและออกจำหน่ายเป็นซิงเกิลที่สองในวันที่ 16 ตุลาคม ค.ศ. 2013 ในวันต่อมา เพลงมีให้สำหรับสตรีมมิงออนไลน์พร้อม ๆ ไปกับเพลงที่เหลือในอัลบั้ม เพลงออกจำหน่ายออนไลน์วันที่ 22 ตุลาคม ค.ศ. 2013 เนื้อเพลงพูดถึงการยอมรับข้อเสียของคนรักด้วยความรักที่ไม่มีเงื่อนไข เพลงได้รับคำชมมากมายจากนักวิจารณ์เพลง
"อันคอนดิชันเนิลลี" ประสบความสำเร็จทั่วโลกในระดับหนึ่ง ติดชาร์ต 20 และ 30 อันดับสูงสุดใน 14 ประเทศ รวมถึงอันดับที่ 14 บนชาร์ตบิลบอร์ดฮอต 100 เพลงดังกล่าวยังเป็นเพลงที่ 13 ที่ขึ้น 10 อันดับแรกบนชาร์ตบิลบอร์ดป็อปซองส์ มิวสิกวิดีโอออกเผยแพร่วันที่ 19 พฤศจิกายน ค.ศ. 2013 นำเสนอฉากหลายฉากที่มีนักเต้นรำและเพร์รีกำลังร้องเพลงท่ามกลางหิมะ
ตำบลท่าอิฐ
ตำบลท่าอิฐ สามารถหมายถึงตำบลที่มีชื่อเดียวกันนี้ 2 แห่งในอำเภอและจังหวัดต่าง ๆ คือ
ชิซะโตะ ทะเกะมุระ
ชิซะโตะ ทะเกะมุระ (; ; 30 สิงหาคม ค.ศ. 1987 — ) เป็นนักกอล์ฟอาชีพ ซึ่งเป็นนักกีฬาที่เกิดในจังหวัดโอซะกะ และสำเร็จการศึกษาจากโรงเรียนมัธยมต้นฟุกุอิ เธอมีส่วนสูงที่ 160 ซม. น้ำหนัก 55 กก. และมีขนาด อกเอวสะโพก อยู่ที่ 92 - 63 - 96 ซม. นอกจากนี้ เธอยังเป็นสมาชิกของหน่วย"โกะรุรุ"
เธอเป็นลูกสาวคนที่สองในจำนวนพี่น้องที่มีอยู่สามคน โดยมีพี่สาวเป็นนักแสดงหญิงชื่อไอมิ ทะเกะมุระ และน้องสาวเป็นนักกอล์ฟอาชีพหญิงชื่อมะโกะโตะ ทะเกะมุระ และเธอได้เริ่มเล่นกอล์ฟตั้งแต่อายุ 9 ปี ปัจจุบัน ชิซะโตะได้รับการสนับสนุนโดยเจทีบี คอร์ปอเรชัน ซึ่งเป็นบริษัทท่องเที่ยวชั้นนำ เช่นเดียวกับมะโกะโตะผู้เป็นน้องสาว
มะโกะโตะ ทะเกะมุระ
มะโกะโตะ ทะเกะมุระ (; ; 11 พฤษภาคม ค.ศ. 1990 — ) เป็นนักกอล์ฟอาชีพหญิงชาวญี่ปุ่น
มะโกะโตะ ทะเกะมุระ เกิดที่ไดโต จังหวัดโอซะกะ เธอเป็นลูกสาวคนที่สามในจำนวนพี่น้องที่มีอยู่สามคน โดยมีพี่สาวคนโตเป็นนักแสดงหญิงชื่อไอมิ ทะเกะมุระ ส่วนพี่สาวคนรองเป็นนักกอล์ฟอาชีพหญิงชื่อชิซะโตะ ทะเกะมุระ ในสังกัดโควะ
มะโกะโตะ ทะเกะมุระ เริ่มเข้าแข่งขันกอล์ฟตั้งแต่เมื่อครั้งยังเป็นนักเรียนระดับชั้นประถมศึกษา โดยในปี ค.ศ. 2001 และ ค.ศ. 2002 เธอได้เข้าแข่งขันกอล์ฟรายการชิงแชมป์ประถมศึกษา ของเขตคันไซ ส่วนใน ค.ศ. 2004 เธอได้เข้าแข่งขันกอล์ฟรายการชิงแชมป์มัธยมศึกษาแห่งชาติ โดยได้รับอันดับที่ 30 ของเขตคันไซในระดับเยาวชน ในปี ค.ศ. 2005 เธอเป็นผู้ชนะการแข่งขันกอล์ฟเยาวชนชิงชนะเลิศแห่งประเทศญี่ปุ่น ในประเภทหญิง รุ่นอายุ 12 - 14 ปี และในปีเดียวกัน เธอได้ร่วมการแข่งขันระดับอาชีพในรายการทัวร์ของสมาคมกอล์ฟอาชีพสตรีแห่งประเทศญี่ปุ่น (เจแอลพีจีเอ) ซึ่งในปี ค.ศ. 2005 เธอยังได้ประสบความสำเร็จกับรายการสตูดิโอลิซเลดีส์โอเพน, เมจิช็อคโกแลตคัพ นับว่าเธอเป็นความหวังที่ดีสำหรับอนาคต
ครั้งหนึ่ง ในปี ค.ศ. 2008 เธอได้ชนะการแข่งขันเอ็นอีซี คะรุอิซะวะ 72 ของเจแปนวีเมนส์โอเพนกอล์ฟแชมเปียนชิพ และได้อันดับที่ 12 ในการแข่งขันเมจิช็อคโกแลตคัพ รวมถึงได้รับการโฆษณาผ่านสื่อ"บิจินซุงิรุโจะชิกอล์ฟ" (นักกอล์ฟสาวสวย)
เดือนกรกฎาคม ค.ศ. 2009 เธอได้เข้าร่วมแข่งขันเจแอลพีจีเอ โดยสามารถผ่านรอบทดสอบได้เป็นครั้งแรก และในเดือนกันยายนของปีเดียวกันนี้ เธอได้รับการเปิดตัวครั้งแรก ในการแข่งขันโปรทัวร์รายการโทไกคลาสสิก
มะโกะโตะ ทะเกะมุระ ยังได้รับความสนใจจากสื่ออย่างสูงในรูปโฉมของเธอ รวมถึงได้มีการเซ็นสัญญากับทางผู้ผลิตอุปกรณ์กอล์ฟที่ได้รับความนิยมในการสวมใส่ โดยแบรนด์แรกที่เธอได้ทำการสวมใส่คือเลอคอคสปอร์ตทีฟของเดสเซนเต ตลอดจนได้มีการลงนามในการใช้ไม้กอล์ฟของเทย์เลอร์เมด อาดิดาส กอล์ฟ (ซึ่งรวมถึงหมวก, กระเป๋าแคดดี้ และรองเท้าของอาดิดาส) จากนั้น ในเดือนมกราคม ค.ศ. 2010 เธอได้เซ็นสัญญากับทางเจทีบี ของประเทศญี่ปุ่น
ปี ค.ศ. 2011 เธอได้รับการจัดอันดับจากการแข่งขันคัดเลือก (Qualifying Tournament) หรือที่เรียกกันในแบบอักษรย่อว่าคิวที (QT)
เคที ฮัดสัน (อัลบั้ม)
เคที ฮัดสัน () เป็นสตูดิโออัลบั้มเปิดตัวของนักร้องอเมริกัน เคที ฮัดสัน ต่อมาใช้ชื่อในวงการว่า เคที เพร์รี อัลบั้มออกจำหน่ายวันที่ 8 กุมภาพันธ์ ค.ศ. 2001 โดยสังกัดเรดฮิลล์เรเคิดส์ อัลบั้มมีเพลงแนวคริสเตียนร็อก และดนตรีคริสเตียนร่วมสมัย มีเนื้อร้องพูดถึงเกี่ยวกับวัยผู้ใหญ่และวัยเด็ก และศรัทธาที่ฮัดสันมีต่อพระเจ้า คำวิจารณ์จากอัลบั้มเป็นแบบคละกันและขายได้น้อยกว่า 200 หน่วย หลังจากที่ฮัดสันได้รับความนิยมมากขึ้น ความต้องการอัลบั้มนี้ก็มีเพิ่มขึ้น และออกจำหน่ายทางไอทูนส์ในเดือนมิถุนายน ค.ศ. 2012
รายชื่อนักกีฬาวอลเลย์บอลเวิลด์ลีก 2013
ด้านล่างนี้มีทีมจากทีมที่เข้าร่วมการแข่งขันวอลเลย์บอลเวิลด์ลีก 2013
อายุของผู้เล่น ณ วันที่ 31 พฤษภาคม 2013: วันเริ่มการแข่งขัน
โมเช แอเร็นส์
โมเช แอเร็นส์ (, ; เกิด 27 ธันวาคม ค.ศ. 1925) เป็นวิศวกรการบิน นักวิจัย อดีตนักการทูตและนักการเมืองชาวอิสราเอล
ในระหว่างปี ค.ศ. 1973 - 1992 เขาเป็นสมาชิกสภานิติบัญญัติของประเทศอิสราเอล (Knesset) หลายสมัยติดต่อกัน (คณะที่ 8 - 12) และสมัยสุดท้ายในปี ค.ศ. 1999 - 2003 คณะที่ 15
นอกจากนี้เขายังเคยดำรงตำแหน่งรัฐมนตรีว่าการกระทรวงกลาโหม 3 ครั้ง รัฐมนตรีว่าการกระทรวงการต่างประเทศ นักการทูตอิสราเอลในประเทศสหรัฐอเมริกา และเป็นศาสตราจารย์ที่ Technion ในไฮฟา
วอลเลย์บอลเวิลด์ลีก 1991
วอลเลย์บอลเวิลด์ลีก 1991 () เป็นครั้งที่ 2 ของการแข่งขันวอลเลย์บอลชายประจำปีระดับนานาชาติ ซึ่งมีทีมเข้าร่วมทั้งหมด 10 ประเทศ เริ่มแข่งขันระหว่างวันที่ 17–27 กรกฎาคม ค.ศ. 1991 สำหรับในรอบสุดท้ายจัดขึ้นในมิลาน, ประเทศอิตาลี
วายด์อะเวก (เพลงเคที เพร์รี)
"วายด์อะเวก" () เป็นเพลงของนักร้องอเมริกัน เคที เพร์รี จากอัลบั้ม "" เพลงแต่งโดยเพร์รี ดร.ลู้ก แมกซ์ มาร์ติน เซอร์คัต และบอนนี แม็กคี และโปรดิวซ์โดยลู้ก และเซอร์คัต เพื่อส่งเสริมภาพยนตร์อัตชีวประวัติของเพร์รีเรื่อง "" โดยเฉพาะ เพลงออกอากาศตามสถานีวิทยุร่วมสมัยเมื่อวันที่ 22 พฤษภาคม ค.ศ. 2012 โดยสังกัดแคปิตอลเรเคิดส์ เป็นซิงเกิลที่สองและลำดับสุดท้ายจากอัลบั้ม "วายด์อะเวก" เป็นเพลงแนวเพาเวอร์บัลลาด ผสมผสานกับดนตรีอิเล็กทรอนิกส์และแดนซ์ป็อป เนื้อเพลงเตือนใจให้นึกถึงความเป็นจริงเกี่ยวกับการเลิกราและการเดินหน้าต่อไป
หลังจากออกจำหน่ายอัลบั้ม "ทีนเอจดรีม: เดอะคอมพลีตคอนเฟกชัน" เพลง "วายด์อะเวก" ได้รับคำวิจารณ์ว่าเป็นที่ชื่นชอบจากนักวิจารณ์เพลงที่ยกย่องเรื่องการผลิตเพลง ซิงเกิลประสบความสำเร็จ ขึ้นอันดับหนึ่งบนชาร์ตบิลบอร์ดฮอตแดนซ์คลับซองส์ และป็อปซองส์ ขึ้นอันดับสองบนชาร์ตบิลบอร์ดฮอต 100 เป็นซิงเกิลแรกของเพร์รีที่ทำเช่นนี้ได้ ในต่างประเทศ เพลงขึ้นสิบอันดับแรกในออสเตรเลีย สหราชอาณาจักร และเม็กซิโก มิวสิกวิดีโอกำกับโดยแลนซ์ เดรก นำเสนอเรื่องเล่าเหมือนนิทาน นำแสดงโดยเพร์รี และตัวเธอในวัยเด็ก วิดีโอยังอ้างอิงถึงซิงเกิลจากอัลบั้ม"ทีนเอจดรีม"หลายเพลง และซิงเกิล "พาร์ตออฟมี" ด้วย
จังหวัดนิญถ่วน
นิญถ่วน () เป็นจังหวัดหนึ่งของประเทศเวียดนาม ตั้งอยู่ในภูมิภาคชายฝั่งตอนกลางใต้ของประเทศเวียดนาม (บางครั้งถือเป็นส่วนหนึ่งของภาคตะวันออกเฉียงใต้)
จังหวัดบิ่ญถ่วนประกอบด้วยนครประจำจังหวัด 1 นคร (ฟานซาง-ท้าปจ่าม) และอำเภอ 7 อำเภอ
จังหวัดบิ่ญถ่วน
บิ่ญถ่วน () เป็นจังหวัดหนึ่งของประเทศเวียดนาม ตั้งอยู่ในภูมิภาคชายฝั่งตอนกลางใต้ของประเทศเวียดนาม ไม่ไกลจากนครโฮจิมินห์ บางครั้งได้รับการจัดให้เป็นส่วนหนึ่งของภาคตะวันออกเฉียงใต้ บิ่ญถ่วนเป็นจังหวัดที่มีชื่อเสียงด้านทิวทัศน์และชายหาด นอกจากนี้ยังมีสถานที่ที่มีความสำคัญทางโบราณคดีอีกจำนวนหนึ่ง
เอสเอส รีพับลิก (1853)
เอสเอส "รีพับลิก" เป็นเรือจักรไอน้ำ อัปปางในเฮอร์ริเคนนอกชายฝั่งรัฐจอร์เจียในเดือนตุลาคม ค.ศ. 1865 ระหว่างทางไปนิวออร์ลีนส์
อ้น (สกุล)
อ้น () เป็นสกุลของสัตว์เลี้ยงลูกด้วยนมจำพวกสัตว์ฟันแทะในสกุล "Rhizomys" ในวงศ์ Spalacidae (หรือ Rhizomyidae) มีรูปร่างโดยรวม คือ มีรูปร่างอ้วนป้อมคล้ายหนูตะเภา ใบหูเล็ก ดวงตาเล็ก ขนตามลำตัวสีน้ำตาล มีฟันแทะที่แข็งแรง แลเห็นได้ชัดเจน มีขาและหางสั้นไม่มีขน แพร่กระจายพันธุ์อยู่ในทวีปเอเชียตั้งแต่อินเดีย, จีนตอนใต้ จนถึงเอเชียตะวันออกเฉียงใต้ ทำรังโดยการขุดรูอยู่ใต้ดินหรือในโพรงไม้ แบ่งออกเป็นห้องได้หลายห้อง กินพืชหลายชนิดเป็นอาหาร 
มีขนาดใหญ่สุดได้ถึง 60 เซนติเมตร น้ำหนักมากกว่า 8 กิโลกรัม
แบ่งออกได้เป็น 3 ชนิดโดยอ้นกลาง และอ้นใหญ่ เป็นชนิดที่พบได้ในประเทศไทย ในประเทศไทยจัดเป็นสัตว์ป่าคุ้มครองประเภทที่ 1 ในบางพื้นที่นิยมนำเนื้อมารับประทานเพราะเชื่อว่าเป็นยาบำรุง
ตัวปรับแต่งเกม
ตัวปรับแต่งเกม, ตัวปรับแต่ง, หรือ ม็อด ( เป็นการแก้ไขหรือปรับแต่งตัวระบบโปรแกรมของวิดีโอเกมเพื่อจุดประสงค์ในการเปลี่ยนการทำงานให้ต่างออกไปจากเดิม ตัวปรับแต่งเกมสามารถสร้างได้สำหรับทุกประเภทของวิดีโอเกม แต่มักเป็นที่นิยมในวิดีโอเกมประเภทบุคคลแรก, เล่นตามบทบาท, และจำลองเวลาจริง ตัวปรับแต่งเกมมักสร้างขึ้นโดยผู้เล่นหรือผู้ใช้งาน ไม่ว่าจะเป็นวิดีโอเกมผู้เล่นคนเดียวหรือหลายคนก็ตาม ตัวปรับแต่งที่แก้ไขจุดบกพร่องจะเรียกว่า แพทช์แบบไม่เป็นทางการ
โมเช อิฟกี
โมเช อิฟกี (, ; เกิด 29 พฤศจิกายน ค.ศ. 1953) เป็นนักแสดงและผู้กำกับชาวโมร็อกโกเชื้อสาวยิว
โมเช อิฟกี เกิดในกาซาบล็องกา ประเทศโมร็อกโก เมื่อโตขึ้นเขาแต่งงานกับ Irit Sheleg พวกเขามีลูกสาว 1 คนชื่อ "Dana Ivgy" และเป็นนักแสดงในวงการเช่นกัน ต่อมาเขาหย่ากับ Irit Sheleg และแต่งงานกับ Oreet พวกเขามีลูก 2 คนชื่อ "เอลลา" และ "ลิลลี"
ปัจจุบันเขาเป็นผู้กำกับภาพยนตร์เรื่อง And on the Third Day และเขาได้ร่วมงานกับ Dana ลูกสาวของเขาในภาพยนตร์เรื่อง Haiu Leilot ในปี ค.ศ. 2010
นะนะเอะ ทะกิซะวะ
นะนะเอะ ทะกิซะวะ (; ; 22 กันยายน ค.ศ. 1987 — ) เป็นนักกีฬาวอลเลย์บอลชาวญี่ปุ่น ผู้ทำหน้าที่ร่วมสังกัดอะเงะโอะเมดิกส์
และในวันที่ 1 กรกฎาคม ค.ศ. 2013 ได้มีการประกาศถึงการออกของเธอจากสังกัดทีมอะเงะโอะเมดิกส์
นะนะเอะ ทะกิซะวะ เกิดที่มิตะกะ กรุงโตเกียว เธอเข้าศึกษาที่โรงเรียนมัธยมฮะชิโอจิจิสเซ็น (八王子実践中学校・高等学校) และเป็นสมาชิกของทีมวอลเลย์บอลร่วมกับมะริเอะ วะดะ และอะยุกะ ฮัตโตะริ ณ ที่โรงเรียนแห่งนี้ ภายหลังจากสำเร็จการศึกษาระดับชั้นมัธยมปลายแล้ว เธอก็ได้เข้าร่วมทีมวอลเลย์บอลสโมสรไพโอเนียร์เรดวิงส์ และได้รับการยกย่องว่าเป็นนักวอลเลย์บอลยอดเยี่ยมตลอดกาล โดยในประเทศญี่ปุ่นของเธอ ทะกิซะวะได้รับการยกย่องว่าเป็นวีรสตรีแห่งชาติสำหรับความสำเร็จ และการมีส่วนร่วมของเธอในการแข่งขัน
จังหวัดบิ่ญเซือง
บิ่ญเซือง () เป็นจังหวัดของประเทศเวียดนาม ตั้งอยู่ในภาคตะวันออกเฉียงใต้ของประเทศ อยู่ติดกับทางเหนือของนครโฮจิมินห์ จังหวัดนี้แยกตัวออกมาจากอดีตจังหวัดซงแบ๊เมื่อวันที่ 1 มกราคม ค.ศ. 1997
จังหวัดบิ่ญเซืองประกอบด้วยอำเภอ 4 อำเภอ, เมือง 4 เมือง และนครประจำจังหวัด 1 นคร
โมเช คาเชอร์
โมเช คาเชอร์ (; เกิด 6 กรกฎาคม ค.ศ. 1979) เป็นนักแสดงตลกหน้าเวทีชาวสหรัฐอเมริกา นักเขียน นักแสดงในลอสแองเจลิส ผลงานที่มีชื่อเสียงของเขาในปี ค.ศ. 2012 ได้แก่ Kasher in the Rye: The True Tale of a White Boy from Oakland Who Became a Drug Addict, Criminal, Mental Patient, and Then Turned 16.
นอกจากนี้ในปี ค.ศ. 2009 เพลง "Best New Comic" และอัลบั้มเพลงตลก "Everyone You Know Is Going to Die, and Then You Are!" ติด 1 ใน 20 อันดับของ iTunes ในปีเดียวกันอีกด้วย
สำนักงานอุตุนิยมวิทยาเกาหลี
สำนักงานอุตุนิยมวิทยาเกาหลี (ฮันกึล: ; ฮันจา: ; "คีซังช็อง") เป็นสำนักงานด้านอุตุนิยมวิทยาของสาธารณรัฐเกาหลี เริ่มให้บริการด้านอุตุนิยมวิทยาเมื่อปี พ.ศ. 2447 และเข้าร่วมองค์การอุตุนิยมวิทยาโลก เมื่อปี พ.ศ. 2499
สำนักงานอุตุนิยมวิทยาเกาหลีตั้งขึ้นเริ่มแรกเมื่อเดือนสิงหาคม พ.ศ. 2492 ก่อนสงครามเกาหลีจะปะทุเพียง 1 ปี โดยในขั้นต้นโครงสร้างขององค์กรอยู่ภายใต้กระทรวงศึกษาธิการ จนกระทั่งในปี พ.ศ. 2541 สำนักงานอุตุนิยมวิทยาจึงอยู่ภายใต้การควบคุมของกระทรวงวิทยาศาสตร์และเทคโนโลยี ส่วนอุตุนิยมวิทยาของเกาหลีใต้ได้มีสถานะเป็นสำนักงานอุตุนิยมวิทยาเมื่อปี พ.ศ. 2533 และในปี 2551 สำนักอุตุนิยมวิทยาก็ถูกโอนไปอยู่ในการดูแลของกระทรวงสิ่งแวดล้อม
สำนักงานใหญ่ของสำนักอุตุนิยมวิทยาตั้งอยู่ที่แขวงแดบัง, เขตดงจัก, โซล โดยงานหลักขององค์กรจำแนกออกเป็น 5 ประเภทคือ สำนักอุตุนิยมวิทยาภูมิภาค, สถานีตรวจวัดสภาพอากาศอัตโนมัติ, หอดูดาวและหน่วยงานร่วมสำหรับตรวจสอบอุตุนิยมวิทยา
โมเช วัลลัก
โมเช โมริทซ์ วัลลัก (; 28 ธันวาคม ค.ศ. 1866 - 8 เมษายน ค.ศ. 1957) เป็นแพทย์ชาวเยอรมันเชื้อสายยิวและเป็นผู้บุกเบิกการแพทย์ในกรุงเยรูซาเล็ม เขาเป็นผู้ก่อตั้งโรงพยาบาล Shaarei Zedek บนถนนจาฟฟาโดยเป็นผู้ดูแลอยู่ 45 ปี และแนะนำยาที่ทันสมัยเพื่อพลเมืองยากจนและรับผู้ป่วยของทุกศาสนารวมถึงให้การรักษาพยาบาลฟรีสำหรับผู้ยากไร้อีกด้วย ทำให้มีคนเรียกโรงพยาบาลแห่งนี้ว่า "โรงพยาบาลของวัลลัก" (Wallach's Hospital) เมื่อเขาเสียชีวิตลงร่างของเขาจึงถูกฝังอยู่ในสุสานขนาดเล็กใกล้โรงพยาบาลที่เขารัก
มุน ซ็อง-มิน
มุน ซ็อง-มิน (; , เกิดวันที่ 14 กันยายน พ.ศ. 2529) เป็นนักกีฬาวอลเลย์บอลชายทีมชาติเกาหลีใต้ ปัจจุบันเขาเล่นตำแหน่งตัวตีด้านนอกให้แก่โชนันฮุนไดแคปพิทอลสกายวอล์คเกอร์
โมเช วาย. วาดิ
โมเช ยาโคบ วาดิ (, ; เกิด 4 กรกฎาคม ค.ศ. 1954) เป็นนักวิทยาการคอมพิวเตอร์เชื้อสายยิว ปัจจุบันเขาเป็นศาสตราจารย์สอนอยู่ที่ Rice University ประเทศสหรัฐอเมริกา และเป็นผู้อำนวยการสถาบันเทคโนโลยีสารสนเทศเคนเคนเนดี (Ken Kennedy Institute for Information Technology) ความสนใจของเขามุ่งเน้นไปที่การใช้งานของตรรกะทางวิทยาศาสตร์คอมพิวเตอร์ รวมถึงทฤษฎีฐานข้อมูล โมเดลทฤษฎีแบบมีขอบเขต (finite-model theory) รูปแบบความรู้ในระบบหลายตัวแทน (multi-agent systems) การตรวจสอบคอมพิวเตอร์ช่วยและการให้เหตุผล และตรรกะการเรียนการสอนในหลักสูตร ดังนั้นเขาจึงเป็นผู้เชี่ยวชาญที่มีชื่อเสียงในการตรวจสอบโมเดล (model checking) ความพึงพอใจที่มีข้อจำกัดและทฤษฎีฐานข้อมูล (constraint satisfaction and database theory) ตรรกะ (logic) และทฤษฎีทางวิทยาการคอมพิวเตอร์ (theoretical computer science)
เขาได้เขียนเอกสารทางเทคนิคกว่า 400 ชุดเช่นเดียวกับบรรณาธิการคนอื่นๆ อีกด้วย โดยเขาเขียนหนังสือให้เหตุผลเกี่ยวกับความรู้ร่วมกับ Ronald Fagin, Joseph Halpern และ Yoram Moses และในหนังสือชื่อ "Finite Model Theory and Its Applications" ร่วมกับ Erich Grädel, Phokion G. Kolaitis, Leonid Libkin, Maarten Marx, Joel Spencer, Yde Venema และ Scott Weinstein นอกจากนี้เขายังเป็นบรรณาธิการหัวหน้าด้านการสื่อสารของนิตยสาร ACM (Association for Computing Machinery) อีกด้วย
โรนัลด์ เดอ บูร์
โรนัลดึส "โรนัลด์" เดอ บูร์ () เกิดเมื่อวันที่ 15 พฤษภาคม ค.ศ. 1970 เป็นอดีตนักฟุตบอลชาวดัตช์ซึ่งเคยเล่นในตำแหน่งกองกลางให้กับทีมชาติเนเธอร์แลนด์รวมทั้งสโมสรฟุตบอลอาชีพอีกหลายสโมสรในยุโรปและตะวันออกกลาง เขาเป็นพี่ชายฝาแฝดของฟรังก์ เดอ บูร์
โรนัลด์ เดอ บูร์ ประสบความสำเร็จในอาชีพนักฟุตบอลอย่างมากกับสโมสรอายักซ์ ปัจจุบันเขาทำหน้าที่เป็นผู้ช่วยผู้จัดการทีม A1 ในสถาบันฝึกฟุตบอลเยาวชนของอายักซ์
รืด คึลลิต
รืด คึลลิต () มีชื่อจริงว่า รือดี ดิล (; เกิดเมื่อวันที่ 1 กันยายน ค.ศ. 1962) เป็นผู้จัดการทีมฟุตบอลและอดีตนักฟุตบอลชาวดัตช์ซึ่งเล่นฟุตบอลอาชีพอยู่ในคริสต์ทศวรรษ 1980 และคริสต์ทศวรรษ 1990 เขาเป็นกัปตันทีมชาติเนเธอร์แลนด์ซึ่งชนะเลิศการแข่งขันฟุตบอลชิงแชมป์แห่งชาติยุโรป 1988 และเป็นหนึ่งในผู้เล่นทีมชาติชุดที่ลงเล่นในฟุตบอลโลก 1990
ในระดับสโมสร ใน ค.ศ. 1987 คึลลิตย้ายจากเปเอสเฟมายังเอ.ซี. มิลาน ด้วยค่าตัวสูงเป็นสถิติโลกในเวลานั้น เขาเป็นที่จดจำได้ง่ายด้วยทรงผมเดรดล็อกอันโดดเด่น และเป็นหนึ่งในสามทหารเสือดัตช์ที่มีชื่อเสียงแห่งมิลาน (อีกสองคนได้แก่ มาร์โก ฟัน บัสเติน และฟรังก์ ไรการ์ด) คึลลิตเป็นแชมป์เซเรียอา 3 สมัย และยูโรเปียนคัพ 2 สมัยร่วมกับสโมสรนี้
คึลลิตได้รับเลือกให้เป็นนักฟุตบอลยอดเยี่ยมแห่งปีของทวีปยุโรปใน ค.ศ. 1987 และผู้เล่นแห่งปีของนิตยสารเวิลด์ซอกเกอร์ใน ค.ศ. 1987 และ ค.ศ. 1989 โดยปกติเขาจะเล่นในตำแหน่งกองกลางตัวรุก แต่ก็สามารถเล่นได้หลายตำแหน่งในช่วงอาชีพนักฟุตบอลของเขา ใน ค.ศ. 2004 เขามีชื่ออยู่ในรายชื่อนักฟุตบอลยอดเยี่ยม 125 คน ที่ยังมีชีวิตอยู่ ในฐานะส่วนหนึ่งของการเฉลิมฉลองครบรอบ 100 ปีของการก่อตั้งฟีฟ่า นอกจากนี้ คึลลิตยังเคยทำงานรณรงค์การเสนอตัวเป็นเจ้าภาพฟุตบอลโลก 2018 และ 2022 ของเนเธอร์แลนด์กับเบลเยียมอีกด้วย
เจสัน คูชัค
เจสัน คูชัค (Jason Kouchak) นักเปียโน, นักแต่งเพลง และนักร้อง ผู้ให้ความสนใจและมีส่วนร่วมในงานการกุศล และงานเพื่อสังคม ในหลายๆประเทศ เช่น อังกฤษ, ฝรั่งเศส, ญี่ปุ่น, สิงคโปร์ และ ฮ่องกง
เจสัน คูชัค เกิดที่เมือง Lyon ประเทศฝรั่งเศส จบการศึกษาจาก และเข้ารับการศึกษาเปียโนคลาสสิคที่ และ ปัจจุบันมีการออกอัลบั้มทั้งหมด 5 อัลบั้ม และ 2 อัลบั้มในนั้นได้ทำการบันทึกเสียงกับทาง 
เจสัน คูชัค เคยแสดงเพลงบรรเลงที่แต่งขึ้น ผ่านทางสื่อโทรทัศน์ของประเทศอังกฤษ () และประเทศญี่ปุ่น และเคยจัดการแสดงที่ (ลอนดอน), (ปารีส) และ () ในงาน 
นอกจากนี้ เจสัน คูชัค ยังเคยได้ร่วมแสดงในงานกาล่าคอนเสิร์ตชื่อ "The Moon represents my Heart" ซึ่งจัดขึ้นสำหรับ และ ณ เพื่อเฉลิมฉลองวันคล้ายวันเกิดครบรอบ 60 ปี ของ และในปีค.ศ. 2010 ได้แสดงในงาน Chopin's bicentennial Guildhall Concert ร่วมกับ 
เจสัน คูชัค ได้ร่วมร้องเพลงในการแสดงบนเวทีที่ และ และในปีค.ศ. 2012 เจสัน คูชัค ได้ร่วมทำการแสดงที่ ร่วมกับ รวมถึงการเข้าร่วมแสดงในงานเปิดตัว และในปีเดียวกัน เจสัน คูชัค ได้รับบทบาทเป็นวาทยากรในงานครบรอบ 20 ปี ของ ณ เมืองลอนดอน และเอดินเบิร์ก รวมถึงร่วมแสดงในงาน Chopin's Anniversary ณ สถานเอกอัครราชทูตกรุงปารีส
เซนต์เจมส์พาร์ก (เอ็กซิเตอร์)
เซนต์เจมส์พาร์ก () เป็นสนามฟุตบอลในเมืองเอ็กซิเตอร์ ทางภาคตะวันตกเฉียงใต้ของประเทศอังกฤษ และเป็นสนามเหย้าของสโมสรฟุตบอลเอ็กซิเตอร์ซิตี มีสแตนด์ทั้งส่วนที่เป็นที่นั่ง และบริเวณสำหรับยืน โดยมีความจุทั้งหมดรวม 8,541 ที่
สนามเซนต์เจมส์พาร์ก แต่เดิมในอดีตเป็นพื้นที่กว้างให้เช่าสำหรับเลี้ยงสัตว์ ก่อนจะเป็นสนามเหย้าของสโมสรฟุตบอลเซนต์ซิดเวลลส์ยูไนเต็ด หลังจากนั้นในปีค.ศ. 1904 หลังจากการควบรวมทีมกับสโมสรเอ็กซิเตอร์ยูไนเต็ด กลายเป็นสโมสรเอ็กซิเตอร์ซิตี ก็ได้ใช้เป็นสนามเหย้าของสโมสรมาตลอด สนามเซนต์เจมส์พาร์กมีสถิติจำนวนผู้เข้าชมสูงสุดในเกมฟุตบอลถ้วยเอฟเอคัพ รอบที่หกนัดรีเพลย์ ที่ เอ็กซิเตอร์ซิตี แพ้ ซันเดอร์แลนด์ 2-4 ในปีค.ศ. 1931
ชื่อของสนามเซนต์เจมส์พาร์ก นอกจากจะเป็นชื่อสนามเหย้าของสโมสรฟุตบอลเอ็กซิเตอร์ซิตีแล้ว ยังมีสนามฟุตบอลที่มีชื่อเหมือนกันของสโมสรฟุตบอลนิวคาสเซิลยูไนเต็ด ทางภาคตะวันออกเฉียงเหนือ และของสโมสรฟุตบอลแบร็กลีย์ทาวน์ ทางตอนกลางฝั่งตะวันออกของอังกฤษ รวมถึงสวนสาธารณะใหญ่ในกรุงลอนดอนอีกด้วย
สนามเซนต์เจมส์พาร์ก เคยใช้เป็นสนามจัดการแข่งขันฟุตบอลระดับทีมชาติ เมื่อวันที่ 22 พฤศจิกายน ค.ศ. 2006 ในนัดที่ฟุตบอลหญิงทีมชาติอังกฤษ ชุดอายุต่ำกว่า 21 ปี เสมอกับ ฝรั่งเศส 1-1 และนัดที่ฟุตบอลทีมชาติอังกฤษชุดซี ชนะ เวลส์ 2-1
จังหวัดหวิญฟุก
หวิญฟุก () เป็นจังหวัดหนึ่งในดินดอนสามเหลี่ยมปากแม่น้ำแดงทางภาคเหนือของประเทศเวียดนาม ประกอบด้วยนครประจำจังหวัด 1 นคร (หวิญเอียน), เมืองระดับอำเภอ 1 เมือง (ฟุกเอียน) และอำเภอ 7 อำเภอ
ชื่อของจังหวัดมาจากวงศัพท์จีน-เวียดนาม
วัดศรีชมภู
วัดศรีชมภู เป็นวัดในพระพุทธศาสนา สังกัดมหานิกาย ตั้งอยู่ที่ตำบลหน้าเมือง อำเภอเมือง จังหวัดราชบุรี ตั้งมาประมาณ ๑๓๔ ปี เป็นวัดที่มีความสำคัญในฐานะเป็นศูนย์กลางของชาวพุทธในบริเวณตำบลหน้าเมือง
ตั้งเมื่อ ปี พ.ศ. ๒๔๒๓
มีเจ้าอาวาสนับแต่ก่อตั้งวัดมาจำนวน ๗ รูป
กิจกรรมตามโอกาสวันสำคัญทางพระพุทธศาสนา
วงศ์ย่อยอ้น
วงศ์ย่อยอ้น () เป็นวงศ์ย่อยของสัตว์เลี้ยงลูกด้วยนมจำพวกฟันแทะวงศ์หนึ่ง ใช้ชื่อวิทยาศาสตร์ว่า Rhizomyinae (เดิมใช้ชื่อว่า Rhizomyidae) เป็นวงศ์ย่อยอยู่ในวงศ์ใหญ่ Spalacidae
เป็นวงศ์ที่มีความใกล้ชิดกับวงศ์ย่อย Spalacinae ซึ่งเป็นสัตว์ฟันแทะที่พบในทวีปแอฟริกาและภูมิภาคตะวันออกกลาง
โดยรวมสมาชิกทั้งหมดในวงศ์นี้ เป็นสัตว์ที่มีลำตัวอ้วนป้อม เคลื่อนที่ได้ช้า มีใบหูและดวงตาขนาดเล็ก ในสกุล "Rhizomys" จัดเป็นสกุลที่มีขนาดใหญ่ที่สุด มีความยาวตั้งแต่ 150-480 มิลลิเมตร (เฉพาะส่วนหัวและลำตัว) กับความยาวหางตั้งแต่ 50-200 มิลลิเมตร และน้ำหนักตั้งแต่ 150 กรัมถึง 4 กิโลกรัม ขึ้นอยู่กับชนิด ส่วนใหญ่กินลำต้นหรือส่วนหัวของพืชที่อยู่ใต้ดินเป็นอาหาร โดยขึ้นจากโพรงมาหาอาหาร มักไม่ค่อยออกจากโพรงหากไม่ใช่เป็นการหาอาหาร ระยะเวลาในการออกหากินในช่วงโพล้เพล้หรือกลางคืน ขนาดของโพรงกว้างขวางและแบ่งออกเป็นห้องต่าง ๆ ได้หลายห้อง มีความคล้ายคลึงกับโกเฟอร์กระเป๋า แต่ไม่มีกระพุ้งแก้มใช้สำหรับเก็บอาหาร ทั้งหมดถือเป็นศัตรูพืชทางการเกษตร โดยจะกัดกินทำลายพืชผลทางการเกษตรจึงถูกตามล่าและถูกจับเพื่อรับประทานเป็นอาหาร โดยมีความเชื่อว่าช่วยในการบำรุงกำลัง ในขณะที่หนังของชนิดที่พบในทวีปแอฟริกันจะถูกใช้เป็นเครื่องราง
แบ่งออกได้เป็น 3 สกุล 2 เผ่า 17 ชนิด
โดย 2 สกุลแรกพบในทวีปเอเชีย ตั้งแต่อินเดียเรื่อยไปจนถึงตอนใต้ของจีนและภูมิภาคเอเชียอาคเนย์หมายเหตุ: อ้นใหญ่, อ้นกลาง และอ้นเล็ก จัดเป็น 3 ชนิดที่พบได้ในประเทศไทย มีสถานะเป็นสัตว์ป่าคุ้มครองประเภทที่ 1
สกุลนี้พบในทวีปแอฟริกา
ภัทรวี ศรีสันติสุข
ภัทรวี ศรีสันติสุข ชื่อเล่น เอิ้ต หรือรู้จักกันในนาม WishesontheEarth (เกิด 10 เมษายน พ.ศ. 2534) เป็นนักร้องและนักแต่งเพลงชาวไทย เป็นที่รู้จักจากบทบาทไนท์ วงซีสเคป ในซี่รีย์ "ฮอร์โมนส์ วัยว้าวุ่น" และการโคฟเวอร์เพลงบนยูทูบในแชลแนล "WishesontheEarth" ปัจจุบันเธอเป็นนักร้องในสังกัด มิวสิกมูฟเรคคอร์ดส
ภัทรวี ศรีสันติสุข เกิดเมื่อวันที่ 10 เมษายน พ.ศ. 2534 จบการศึกษาระดับมัธยมศึกษาที่โรงเรียนรุ่งอรุณ และระดับอุดมศึกษา คณะนิเทศศาสตร์ จุฬาลงกรณ์มหาวิทยาลัย﻿ ต่อมาได้ไปศึกษาต่อด้านการเขียนเพลง ที่สถาบัน เจ เอ็ม ซี อคาเดมี่ (JMC Academy) ที่เมืองเมลเบิร์น ประเทศออสเตรเลีย
ภัทรวีเริ่มมีความสนใจทางดนตรีจากการฟังคุณตาเล่นไวโอลินให้ตอนเด็ก ซึ่งภัทรวีเองก็เรียนไวโอลินประมาณ 4-5 ปี ก่อนที่จะเลิกเล่นไปแต่แม่ของภัทรวียังส่งเธอไปเรียนเปียโนต่อ ซึ่งตั้งแต่นั้นเธอก็เริ่มสนใจดนตรีขึ้นและในตอนมัธยมต้นภัทรวีก็ได้มีส่วนร่วมในการร้องประสานเสียงที่โรงเรียน และทำให้เธอรู้สึกชอบและหลงไหลการร้องเพลงมากขึ้น และช่วงมัธยมปลายเธอจึงโคฟเวอร์เพลงของตัวเองลงในช่องยูทูบ "WishesontheEarth" หลังจากนั้นเธอก็เริ่มมีชื่อเสียงและเป็นที่รู้จักมากขึ้น
โดดี บอย เปญาโลซา
โดดี้ บอย เปญาโลซา (Dodie Boy Peñalosa) หรือ ดีออสดาโด ฆูมารัน เปญาโลซา (Diosdado Jumaran Peñalosa) เกิดเมื่อ 19 พฤศจิกายน พ.ศ. 2505 ที่เนการา ออกซิเดนทัล ฟิลิปปินส์ เขาเป็นพี่ชายของเจอร์รี เปญาโลซา ซึ่งได้เป็นแชมป์โลกเช่นเดียวกัน
เปญาโลซาขึ้นชกมวยครั้งแรกเมื่อ 28 กุมภาพันธ์ พ.ศ. 2525 ชนะคะแนน โรเกอร์ ปีลาปิล จากนั้นขึ้นชกชนะรวดมาตลอด จนได้ครองแชมป์ฟิลิปปินส์รุ่นไลท์ฟลายเวทที่ว่างเมื่อ 26 พฤศจิกายน พ.ศ. 2525 ชนะน็อค โรมี ออสเตรีย ยก 12 ป้องกันแชมป์ไว้ได้ 1 ครั้ง ก็ได้ชิงแชมป์ OPBF รุ่นไลท์ฟลายเวทเมื่อ 18 มีนาคม พ.ศ. 2526 ชนะน็อค คิม ซุงนัม ยก 11 ที่ ฟิลิปปินส์ได้แชมป์มาครอง ป้องกันตำแหน่งไว้ได้ 1 ครั้ง จากนั้นได้ชิงแชมป์โลกรุ่นจูเนียร์ฟลายเวท IBF ที่ว่างเมื่อ 10 ธันวาคม พ.ศ. 2526 ชนะน็อค ซาโตชิ ชินเงกิ ยก 13 ที่ ญี่ปุ่นได้แชมป์มาครอง เปญาโลซาป้องกันแชมป์ได้ 3 ครั้ง แล้วจึงประกาศสละตำแหน่งเพื่อขึ้นไปชกในรุ่นฟลายเวท เปญาโลซาขึ้นชิงแชมป์โลกอีกครั้งเมื่อ 5 กรกฎาคม พ.ศ. 2529 แพ้คะแนนฮิลาริโอ ซาปาตา ที่ ฟิลิปปินส์ ชิงแชมป์โลกรุ่นฟลายเวท WBA ไม่สำเร็จ จากนั้น จึงชิงแชมป์โลกรุ่นฟลายเวท IBF เมื่อ 22 กุมภาพันธ์ พ.ศ. 2530 ชนะน็อค ชิน ฮิซุบ ยก 5 ที่เกาหลีใต้ แต่พอป้องกันแชมป์ครั้งแรกก็เสียแชมป์ไปเมื่อ 5 กันยายน พ.ศ. 2530 แพ้น็อค ชอย ชางโฮ ยก 11 ที่เกาหลีใต้
หลังจากเสียแชมป์โลก เปญาโลซา ยังคงขึ้นชกอย่างต่อเนื่อง ชกชนะนักมวยชาวไทยที่ฟิลิปปินส์หลายคน เช่น ขวัญใจ ส.เพลินจิต ทองเทพ เพชรศรีราชา จากนั้น ได้ไปชิงแชมป์โลกรุ่นเดิมอีกครั้งที่ลอนดอนเมื่อ 8 พฤศจิกายน พ.ศ. 2532 แพ้คะแนน เดฟ แม็กออลีย์ ชิงแชมป์ไม่สำเร็จ เปญาโลซายังคงชกมวยต่อมาจนถึง พ.ศ. 2538 แม้จะไม่ได้ชิงแชมป์โลกอีก โดยเคยชกชนะ แชมป์ เกียรติเพชร เด่น ชูวัฒนะ แมนนี่ เมลชอร์ สุขสวัสดิ์ ต.บุญเลิศ เขาขึ้นชกครั้งสุดท้ายเมื่อ 12 สิงหาคม พ.ศ. 2538 กับ จูเลียส ทาโรนา แต่การชกยุติลงในยกที่ 6 โดยไม่มีการตัดสิน จากนั้น เขาก็แขวนนวมไป
สถิติการชก boxrec.com
ประกายเพชร อินทุโสภณ
นายประกายเพชร อินทุโสภณ เป็นอดีตรัฐมนตรีช่วยว่าการกระทรวงอุตสาหกรรม ในรัฐบาลนายสัญญา ธรรมศักดิ์ เป็นอดีตเลขาธิการนายกรัฐมนตรี และอดีตสมาชิกสภานิติบัญญัติแห่งชาติ
ประกายเพชร อินทุโสภณ จบการศึกษาจากโรงเรียนเตรียมอุดมศึกษา รุ่น 6 รุ่นเดียวกับเชาวน์ ณศีลวันต์ ณัฐ ภมรประวัติ เติมศักดิ์ กฤษณามระ ประยูร จินดาศิลป์ ปรีดา พัฒนถาบุตร สวัสดิ์ โชติพานิช อนันต์ กรุแก้ว และปริญญาตรี (เกียรตินิยมอันดับ 1) จากคณะวิศวกรรมศาสตร์ จุฬาลงกรณ์มหาวิทยาลัย ซึ่งได้รับพระราชทานปริญญาบัตรเป็นคนแรก และเป็นพิธีพระราชทานปริญญาบัตรครั้งแรกในรัชสมัยพระบาทสมเด็จพระเจ้าอยู่หัวภูมิพลอดุลยเดช
ประกายเพชร อินทุโสภณ ทำงานกับบริษัทโอสถสภา ต่อมาในปี พ.ศ. 2516 ได้เข้ารับตำแหน่งเลขาธิการนายกรัฐมนตรี (ศาสตราจารย์ สัญญา ธรรมศักดิ์) และในเดือนธันวาคมของปีเดียวกัน ได้รับแต่งตั้งเป็นสมาชิกสภานิติบัญญัติแห่งชาติ จากนั้นเมื่อวันที่ 30 พฤษภาคม พ.ศ. 2517 ได้รับแต่งตั้งเป็นรัฐมนตรีช่วยว่าการกระทรวงอุตสาหกรรม
บริติชแอร์เวย์ เที่ยวบินที่ 5390
บริติชแอร์เวย์ เที่ยวบินที่ 5390 (BA 5390) เป็นเที่ยวบินระหว่างประเทศในเส้นทางเบอร์มิงแฮม ประเทศอังกฤษสู่มาลากา ประเทศสเปน เมื่อวันที่ 10 มิถุนายน 2533 พร้อมผู้โดยสาร 81 คนและลูกเรือ 6 คน แต่หลังจากบินได้เพียง 15 นาที กระจกหน้าของเครื่องบินเกิดหลุดออกกลางอากาศ ทำให้กัปตันถูกดูดออกไปติดด้านนอกของตัวเครืองนานกว่า 20 นาที จนนักบินผู้ช่วยตัดสินใจนำเครื่องลงจอดที่ท่าอากาศยานเซาท์แธมตัน จากเหตุการณ์ครั้งนี้ผู้โดยสารและลูกเรือทั้งหมด 87 คนรอดชีวิต โดยมีกัปตันได้รับบาดเจ็บสาหัสและลูกเรืออีก 1 คนบาดเจ็บขณะที่ช่วยชีวิตกัปตัน
10 มิถุนายน 2533 เครื่องบิน บีเอซี 1-11 ของสายการบินบริติช แอร์เวย์ เที่ยวบินที่ 5390 นำผู้โดยสารและลูกเรือจากท่าอากาศยาเบอร์มิงแฮม ไปยังปลายทางท่าอากาศยานมาลากาของสเปน
เวลา 7:33น. หลังจากเครื่องเทคออฟขึ้นเรียบร้อย ในระหว่างที่ลูกเรือกำลังเตรียมเสิร์ฟอาหารเช้าอยู่นั้นเอง จู่ๆ ก็เกิดเสียงดังออกมาจากห้องนักบิน กระจกหน้าต่างด้านซ้ายติดที่นั่งของกัปตันหลุดกระเด็นออกจากตัวเครื่อง ทำให้ร่างของกัปตัน ทิม แลนแคสเตอร์ ถูกดูดหลุดออกนอกหน้าต่างไปครึ่งตัว เดชะบุญที่เข่าข้างหนึ่งยังติดอยู่กับแผงควบคุม สภาพในตอนนี้คือท่อนบนอยู่นอกเครื่อง ส่วนท่อนล่างติดแหง็กอยู่ในเครื่อง ท่ามกลางอากาศเย็นยะเยือกและแรงลม 500 ไมล์/ชม. และด้วยออกซิเจนที่เบาบางทำให้เขาหมดสติกลางอากาศ
ในจังหวะนั้น นักบินผู้ช่วย อลาสแตร์ แอตชิสัน ยังคงควบคุมเครื่องไว้ได้ ส่วนพนักงานต้อนรับบนเครื่องบินหนุ่ม ไนเจล อ็อกเดน วิ่งเข้ามาช่วยคว้าขาอีกข้างของกัปตันไว้ได้ทัน แต่ความโกลาหลในห้องนักบินก็ยังดำเนินต่อไป เพราะนักบินผู้ช่วยแอตชิสันติดต่อวิทยุกับหอบังคับการบินได้อย่างลำบาก แต่ยังโชคดีที่สามารถกู้ระบบบินอัตโนมัติกลับคืนมาได้ ส่วนอ็อกเดนเมื่อดึงยื้อร่างกัปตันไว้สักพักก็เริ่มจะหมดแรง ลูกเรือคนอื่นจึงรีบวิ่งเข้ามาช่วย ตอนนี้หน้าของกัปตันโดนลมแรงพัดกระแทกหน้าต่างจนช้ำไปหมด ตอนนั้นทุกคนต่างคิดว่ากัปตันต้องไม่รอดแน่แล้ว ซึ่งแอตชิสันก็ตะโกนสั่งทุกคนว่าห้ามปล่อยร่างกัปตันเด็ดขาดไม่ว่าเขาจะยังมีชีวิตอยู่หรือไม่ เพราะร่างอาจปลิวไปยังเครื่องยนต์ทางซ้ายจนเกิดระเบิดและตายกันยกลำได้
ในที่สุด แอตชิสันก็ได้รับแจ้งจากหอควบคุมให้นำเครื่องลงจอดฉุกเฉินที่ท่าอากาศยานเซาท์แธมตันได้ ในขณะที่ลูกเรือก็สามารถดึงเข่าของกัปตันให้หลุดจากแผงควบคุม เพื่อให้แอตชิสันนำเครื่องลงได้ แต่ลูกเรือที่เข้ามาช่วยก็ยังคงกอดขากัปตันไว้ต่อไป และแล้วในเวลา 7:55น. เครื่องก็ลงจอดอย่างปลอดภัยบนรันเวย์ 2 โดยไม่มีใครได้รับบาดเจ็บหรือเสียชีวิต ยกเว้นกัปตันแลนแคสเตอร์และพนักงานต้อนรับไนเจล อ็อกเดนได้รับบาดเจ็บที่แขนซ้ายในระหว่างที่ดึงขากัปตัน
จากการสอบสวนพบว่า มีการซ่อมบำรุงกระจกกันลมก่อนการบิน น็อตยึดกระจกที่มีปัญหาทั้งหมด 90 ตัวนั้น 84 ตัวเล็กไป ส่วนอีก 6 ตัวก็สั้นเกินไป แม้น็อตดังกล่าวจะสั้นกว่าน็อตมาตรฐานเพียงครึ่งมิลลิเมตรก็ตาม แต่เนื่องจากกระจกหน้าต่างของเครื่องบินนั้นเขาติดจากด้านนอก เวลาบินแรงดันอากาศจึงไปกดที่ตัวน็อตโดยตรง เมื่อน็อตไม่ได้มาตรฐานจึงทำให้กระจกหลุดกระเด็น ส่วนสาเหตุที่ใช้น็อตผิดขนาดก็เพราะช่างซ่อมบำรุงใช้น็อตเก่าไปเทียบขนาดกับน็อตในคลังพัสดุ แทนที่จะเช็กกับคู่มือซ่อมบำรุง
หลังจากเหตุการณ์ครั้งนี้ กัปตันทิม แลนแคสเตอร์ แม้เขาจะเจ็บสาหัสจากเหตุการณ์นี้ แต่ก็สามารถกลับมาบินได้อีกครั้งภายในเวลาไม่ถึง 5 เดือน ก่อนจะเกษียณแล้วย้ายไปบินให้กับ อีซี่ย์เจ็ต ตั้งแต่ปี 2548
ดิก อัดโฟกาต
ดีร์ก นีโกลาส "ดิก" อัดโฟกาต (, ) เกิดเมื่อวันที่ 27 กันยายน ค.ศ. 1947 เป็นผู้จัดการฟุตบอลและอดีตนักฟุตบอลชาวดัตช์ ปัจจุบันเป็นผู้จัดการทีมเนเธอร์แลนด์
อัดโฟกาตค่อนข้างประสบความสำเร็จทั้งในฐานะผู้เล่นและในฐานะผู้ฝึกสอนซึ่งรวมถึงการคุมทีมชาติเนเธอร์แลนด์ถึงสองช่วง นอกจากนี้ เขายังเคยทำหน้าที่เป็นผู้ฝึกสอนให้กับหลายสโมสรทั้งในเนเธอร์แลนด์และในต่างประเทศ (รวมทั้งสโมสรเซนิตเซนต์ปีเตอร์สเบิร์กซึ่งเป็นผู้ชนะในการแข่งขันยูฟ่าคัพ 2008 นัดชิงชนะเลิศ) เช่นเดียวกับทีมชาติของประเทศอื่น ๆ อีกจำนวนหนึ่ง ได้แก่ เกาหลีใต้ เบลเยียม รัสเซีย และเซอร์เบีย
อัดโฟกาตมีฉายาว่า "นายพลน้อย" () ซึ่งสอดคล้องกับฉายา "ท่านนายพล" () ของรีนึส มีเคิลส์ อดีตผู้จัดการฟุตบอลซึ่งคอยให้คำแนะนำแก่อัดโฟกาตระหว่างที่เขาเป็นผู้ช่วยผู้จัดการทีมชาติเนเธอร์แลนด์
หลังนัดที่ 8 ของฤดูกาล 2015–16 อัดโฟกาตได้ลาออกจากการเป็นผู้จัดการทีม เนื่องจากทำผลงานได้แย่มาก โดยอยู่ในอันดับสุดท้ายของตารางคะแนน มีแค่ 3 คะแนน ยังไม่เคยชนะสโมสรใด ซ้ำยังเป็นสโมสรที่เสียประตูมากที่สุดอีกด้วย
แบร์ต ฟัน มาร์ไวก์
ลัมแบร์ตึส "แบร์ต" ฟัน มาร์ไวก์ ( ) เกิดเมื่อวันที่ 19 พฤษภาคม ค.ศ. 1952 เป็นผู้จัดการทีมฟุตบอลชาวดัตช์ ขณะเป็นนักฟุตบอลอาชีพ เขาเคยเล่นให้กับหลายสโมสร เช่น โกอะเฮดอีเกิลส์, อาเซต, เอ็มเฟเฟ, ฟอร์ตือนาซิตตาร์ด และเคยเป็นตัวแทนของประเทศเนเธอร์แลนด์อยู่ครั้งหนึ่ง
ใน ค.ศ. 1982 ฟัน มาร์ไวก์ เริ่มขยับไปสู่การเป็นผู้จัดการทีม โดยเลิกเล่นฟุตบอลอาชีพใน ค.ศ. 1988 และกลายเป็นผู้จัดการทีมแบบเต็มเวลา ต่อมาใน ค.ศ. 2002 ฟัน มาร์ไวก์คว้าแชมป์ยูฟ่าคัพร่วมกับไฟเยอโนร์ด และได้เข้ามาเป็นผู้จัดการทีมชาติเนเธอร์แลนด์ตั้งแต่ ค.ศ. 2008 จนถึงเดือนมิถุนายน ค.ศ. 2012 โดยพาทีมเข้าไปถึงรอบชิงชนะเลิศฟุตบอลโลก 2010 ได้สำเร็จ แต่ก็แพ้ให้กับทีมชาติสเปนไป 1 ต่อ 0 ประตูในช่วงต่อเวลาพิเศษ ฟัน มาร์ไวก์ลาออกจากตำแหน่งนี้หลังจากเนเธอร์แลนด์แพ้รวด 3 นัดในฟุตบอลชิงแชมป์แห่งชาติยุโรป 2012 รอบแบ่งกลุ่ม
ฟัน มาร์ไวก์ มีศักดิ์เป็นพ่อตาของมาร์ก ฟัน โบมเมิล อดีตนักฟุตบอลทีมชาติเนเธอร์แลนด์
โยริส มาไตเซิน
โยริส มาไตเซิน (; ) เกิดเมื่อวันที่ 5 เมษายน ค.ศ. 1980 ในเมืองโคร์เลอ จังหวัดนอร์ทบราแบนต์ เป็นนักฟุตบอลชาวดัตช์ซึ่งปัจจุบันเล่นให้กับสโมสรไฟเยอโนร์ดในลีกเอเรอดีวีซี และเคยเล่นให้กับทีมชาติเนเธอร์แลนด์
ผลงานวีดิทัศน์ของเคที เพร์รี
เคที เพร์รี นักร้องชาวอเมริกันได้ออกอัลบั้มวิดีโอหนึ่งอัลบั้ม และปรากฏตัวอยู่ในมิวสิกวิดีโอถึง 29 เพลง ในภาพยนตร์ 3 เรื่อง รายการโทรทัศน์ 11 รายการ และรายการโฆษณาทางโทรทัศน์ 12 รายการ หลังจากนำแสดงในมิวสิกวิดีโอจำนวนมากตั้งแต่ปี ค.ศ. 2003 - 2007 ก็มีมิวสิกวิดีโอต้นทุนต่ำ ได้แก่มิวสิกวิดีโอเพลง "ยัวร์โซเกย์" ออกอากาศ วิดีโอเพลง "ไอคิสด์อะเกิร์ล" ออกตามมาในหลายเดือนหลังจากนั้น และวิดีโอเพลง "ฮอตเอ็นโคลด์" ที่มีเนื้อเรื่องเกิดที่งานแต่งงาน ก็ออกอากาศหลังจากนั้นเช่นกัน หลังจากนั้นก็มีมิวสิกวิดีโอเพลง "ธิงกิงออฟยู" และ "เวกกิงอัปอินเวกัส" ออกอากาศในเวลาต่อมา
มิวสิกวิดีโอเพลง "แคลิฟอร์เนียเกิลส์" มีเนื้อเรื่องดำเนินในดินแดนสมมุติชื่อ "แคนดีฟอร์เนีย" ร่วมแสดงโดยนักร้องแร็ป สนูป ด็อกก์ ขณะที่วิดีโอเพลง "ทีนเอจดรีม" เกี่ยวข้องกับความครึ้มอกครึ้มใจของวัยรุ่นที่กำลังมีความรัก มิวสิกวิดีโอเพลง "ไฟร์เวิร์ก" ให้ความสนใจไปที่วัยรุ่นที่เอาชนะความไม่มั่นใจ และวิดีโอเพลง "อี.ที." เนื้อเรื่องเกิดขึ้นที่อวกาศและร่วมแสดงโดยคานเย เวสต์ วิดีโอเพลง "ลาสต์ฟรายเดย์ไนต์ (ที.จี.ไอ.เอฟ.)" เกี่ยวข้องกับอาการเมาค้างหลังจากงานเลี้ยงในบ้าน และร่วมแสดงโดยเคนนี จี, รีเบ็กกา แบล็ก, ดาร์เรน คริส, และเควิน แม็กเฮล มิวสิกวิดีโอเพลง "เดอะวันแด้ตก็อตอะเวย์" เน้นที่ภาพความหลังเกี่ยวกับวันที่คนรักจากไป และวิดีโอเพลง "พาร์ตออฟมี" นำเสนอเกี่ยวกับชีวิตในกองทัพเรือและการฝึกฝน วิดีโอเพลง "วายด์อะเวก" ดำเนินเรื่องในเขาวงกตที่มีสิ่งกีดขวางมากมาย
มิวสิกวิดีโอเพลง "โรร์" เกิดขึ้นในป่าแห่งหนึ่งหลังจากเครื่องบินตก ตามมาด้วยมิวสิกวิดีโอเพลง "อันคอนดิชันแนลลี" ที่ให้ความสำคัญกับความรักที่ไม่มีเงื่อนไข วิดีโอต่อมาคือ"ดาร์กฮอร์ส" เกิดขึ้นในอียิปต์โบราณ และร่วมแสดงโดยจูซี เจ ในมิวสิกวิดีโอเพลง "เบิร์ธเดย์" เพร์รีแสดงเป็นตัวละคร 5 ตัวในงานวันเกิดหลายงาน ซึ่งแขกรับเชิญไม่ทราบว่าเธอคือใคร เพร์รีปรากฏตัวในภาพยนตร์ 3 เรื่อง ได้แก่ ภาพยนตร์อัตชีวประวัติของเธอเรื่อง "" ออกฉายในต้นเดือนกรกฎาคม ค.ศ. 2012 ภาพยนตร์ดังกล่าวเกิดขึ้นหลังจากทัวร์คอนเสิร์ตครั้งที่สองของเธอคือ แคลิฟอร์เนียดรีมส์ทัวร์ และเกิดขึ้นในช่วงหย่าร้างกับนักแสดงตลก รัสเซลล์ แบรนด์ ในสหรัฐอเมริกา ภาพยนตร์ดังกล่าวเป็นภาพยนตร์สารคดีที่มีรายได้สูงสุดเป็นอันดับที่ 8 ตลอดกาล เพร์รียังพากย์เสียงตัวละครสเมิร์ฟเฟตต์ ในภาพยนตร์เรื่อง "เดอะสเมิฟส์" รวมถึงในภาคต่อเรื่อง "เดอะสเมิฟส์ 2" ด้วย เธอปรากฏตัวในรายการโทรทัศน์มากมาย ในฐานะกรรมการตัดสินในรายการอเมริกันไอดอล และดิเอ็กซ์แฟกเตอร์ รวมถึงแสดงในการ์ตูน "เดอะซิมป์สันส์" ด้วย เธอเป็นพิธีกรรายการแซตเทอร์เดย์ไนต์ไลฟ์ในเดือนธันวาคม ค.ศ. 2011 เธอยังรับบทเป็น ฮันนี ในซิทคอมเรื่อง "ฮาวไอเม็ตยัวร์ฟาเธอร์" ตอน "โอ ฮันนี" และรับบทเป็นริกกี ฮาร์โกรฟในเรื่อง "เรซิงโฮป"
ช่างตัดผม
ช่างตัดผม หรือช่างทำผม คือบุคคลที่ทำอาชีพหลักในการตัด ตกแต่ง เตรียม และโกนทรงผมของผู้ชายทั้งผู้ใหญ่และเด็ก สถานที่ทำงานของช่างตัดผมเรียกว่า ร้านตัดผม หรือร้านทำผม ร้านตัดผมยังเป็นสถานที่สาธารณะและสร้างปฏิสัมพันธ์ทางสังคม เป็นสถานที่โต้วาทีแบบเปิด และอภิปรายเกี่ยวกับประเด็นร่วมสมัย ร้านตัดผมยังมีอิทธิพลในการช่วยออกแบบตัวตนของผู้ชายด้วย
ในสมัยก่อน ช่างตัดผมสามารถผ่าตัดและทำฟันได้ แต่ด้วยการพัฒนาของใบมีดโกนที่มีความปลอดภัยและผู้มีหนวดเคราลดน้อยลง ในวัฒนธรรมที่พูดภาษาอังกฤษ ช่างตัดผมส่วนใหญ่ชำนาญเรื่องการตัดผมบนศีรษะมากกว่าขนบนใบหน้า
จังหวัดลายเจิว
จังหวัดลายเจิว () เป็นจังหวัดที่ตั้งอยู่ในภาคตะวันตกเฉียงเหนือของประเทศเวียดนาม จังหวัดลายเจิวเป็นที่มีประชากรเบาบางมากที่สุดในเวียดนาม มีพรมแดนกับประเทศจีน ครั้งหนึ่งเคยเป็นรัฐกึ่งอิสระไทขาวหรือที่เรียกว่า "สิบสองจุไท" แต่ถูกยืดครองโดยฝรั่งเศสในยุคอินโดจีนฝรั่งเศสใน พ.ศ. 2423 ต่อมาได้กลายเป็นส่วนหนึ่งของประเทศเวียดนามใน พ.ศ. 2497 ได้กลายเป็นส่วนหนึ่งของพื้นที่การปกครองตนเองภาคตะวันตกเฉียงเหนือของสาธารณรัฐประชาธิปไตยเวียดนามหรือประเทศเวียดนามเหนือ ใน พ.ศ. 2498 - พ.ศ. 2518 เมื่อจังหวัดลายเจิวที่ได้รับการจัดตั้งขึ้น จังหวัดเดี่ยนเบียนได้รับการแบ่งแยกจากลายเจิวใน พ.ศ. 2547
เชกอิตออฟ (เพลงเทย์เลอร์ สวิฟต์)
"เชกอิตออฟ" () เป็นเพลงของนักร้องอเมริกัน เทย์เลอร์ สวิฟต์ จากสตูดิโออัลบั้มลำดับที่ห้า "1989" (ค.ศ. 2014) เพลงเขียนโดยสวิฟต์, แมกซ์ มาร์ติน และเชลล์แบ็ก เป็นเพลงแนวอัปเทมโปป็อป ไม่ได้เป็นแนวคันทรีป็อปอย่างที่เป็นเอกลักษณ์ของเธอ "เชกอิตออฟ" เป็นเพลงลำดับที่หกในอัลบั้มและเป็นซิงเกิลนำของอัลบั้ม เพลงออกอากาศครั้งแรกในรายการสดรายการหนึ่งของยาฮู! เมื่อวันที่ 18 สิงหาคม ค.ศ. 2014 มิวสิกวิดีโอออกอากาศในวันเดียวกัน หลังจากนั้นหลายชั่วโมง "เชกอิตออฟ" ออกให้ดาวน์โหลด
"เชกอิตออฟ" ได้รับคำชมเป็นส่วนใหญ่จากนักวิจารณ์เพลงที่ยกย่องแนวดนตรีของเพลง ขณะเดียวกัน มิวสิกวิดีโอได้รับคำวิจารณ์แบบคละกัน "เชกอิตออฟ" เปิดตัวที่อันดับหนึ่งบนชาร์ตบิลบอร์ดฮอต 100 ในสัปดาห์สิ้นสุดวันที่ 6 กันยายน ค.ศ. 2014 กลายเป็นซิงเกิลที่สองของสวิฟต์ที่ขึ้นอันดับหนึ่งในสหรัฐอเมริกา และเป็นเพลงลำดับที่ 22 ในประวัติศาสตร์ที่เปิดตัวที่อันดับหนึ่งบนชาร์ตดังกล่าว เพลงถูกเสนอชื่อเข้าชิงรางวัลพีเพิลส์ช้อยส์อะวอดส์ 2015 สาขาเพลงยอดเยี่ยม และได้เข้าชิงรางวัลสาขาบันทึกเสียงแห่งปี เพลงแห่งปี และการแสดงเดี่ยวป็อปยอดเยี่ยม ในงานประกาศรางวัลแกรมมี่ 2015 ด้วย
จังหวัดหล่าวกาย
หล่าวกาย () เป็นจังหวัดในภาคตะวันตกเฉียงเหนือของประเทศเวียดนามซึ่งมีลักษณะภูมิประเทศเป็นภูเขา มีพรมแดนติดกับมณฑลยูนนานของประเทศจีน จังหวัดครอบคลุมพื้นที่ 6,383.9 ตารางกิโลเมตร และมีประชากรประมาณ 602,300 คน ณ พ.ศ. 2551
หล่าวกายและซาปาเป็นสองเมืองสำคัญในจังหวัดบริเวณชายแดนกับประเทศจีน เมืองแรกเป็นที่รู้จักกันดีในฐานะจุดทำการค้าที่สำคัญ ส่วนเมืองหลังเป็นเมืองภูเขาที่มีชื่อเสียงด้านการท่องเที่ยวในภาคตะวันตกเฉียงเหนือของประเทศ หล่าวกายยังเป็นเมืองหลักของจังหวัดหล่าวกาย และมีชายแดนติดกับเมืองเหอโข่วในมณฑลยูนนานของจีน เมืองชายแดนแห่งนี้ถูกปิดหลังจากเวียดนามทำสงครามกับจีนใน พ.ศ. 2522 ตั้งแต่เปิดใหม่ใน พ.ศ. 2536 ก็ได้กลายเป็นศูนย์กลางการท่องเที่ยวที่สำคัญระหว่างฮานอย ซาปา และคุนหมิง (จีน) และเป็นที่รู้จักในฐานะ "ราชินีแห่งภูเขา"
จังหวัดหล่าวกายเต็มไปด้วยสถานที่ทางประวัติศาสตร์ ถ้ำธรรมชาติ และผลิตภัณฑ์ทางการเกษตร เช่น พลัมจากอำเภอบั๊กห่า
ในการสำรวจพื้นที่ในปี พ.ศ. 2472 พบว่าพืชและสัตว์ที่บันทึกโดยนักชีววิทยาชาวฝรั่งเศส (ซึ่งติดตามทีโอดอร์ โรสเวลต์) เป็นสิ่งมีชีวิตเฉพาะถิ่นของภาคเหนือของเวียดนาม